|  |  |  |  |  |  |
| --- | --- | --- | --- | --- | --- |
| **2.pielikums**  Konkursa (Id. Nr. VRAA/2016/11/AK/CI-104)  Nolikumam | | | | | |
| Līguma reģ. Nr. |  | |  | | |
| **VISPĀRĪGĀ VIENOŠANĀS Nr. VRAA/2016/11/AK/CI-104PKP** | | | | | |
| **PAR APDROŠINĀŠANAS PAKALPOJUMU SNIEGŠANU**  **ELEKTRONISKO IEPIRKUMU SISTĒMAS DALĪBNIEKIEM** | | | | | |
| *PROJEKTS* | | | | | |
| Rīgā | | 2016.gada | | . | <mēnesis> |

**A. VISPĀRĪGĀS VIENOŠANĀS DALĪBNIEKI**

Šī vispārīgā vienošanās „Par apdrošināšanas pakalpojumu sniegšanu Elektronisko iepirkumu sistēmas dalībniekiem” (turpmāk – vispārīgā vienošanās) ir noslēgta starp E-katalogu sistēmā reģistrētiem pircējiem,

*un*

visām personām, kuras atklāta konkursa „Par apdrošināšanas pakalpojumu sniegšanu Elektronisko iepirkumu sistēmas dalībniekiem” (Id. Nr. VRAA/2016/11/AK/CI-104) rezultātā ir ieguvušas tiesības piedalīties E-iepirkumu procesā kā piegādātāji:

|  |  |  |  |  |
| --- | --- | --- | --- | --- |
| *Piegādātāja nosaukums* | *veids* | (reģistrācijas. Nr. |  | ) |
| *Piegādātāja nosaukums* | *veids* | (reģistrācijas. Nr. |  | ) |
| *Piegādātāja nosaukums* | *veids* | (reģistrācijas. Nr. |  | ) |
| *Piegādātāja nosaukums* | *veids* | (reģistrācijas. Nr. |  | ) |
| ... |  |  |  |  |

(katra persona atsevišķi turpmāk – piegādātājs);

*un*

**Valsts reģionālās attīstības aģentūru**, tās direktora pienākumu izpildītāja Mārtiņa Rinča personā, kurš rīkojas saskaņā ar Ministru kabineta 2012.gada 9.oktobra noteikumiem Nr.689 „Valsts reģionālās attīstības aģentūras nolikums” un Vides aizsardzības un reģionālās attīstības ministra Kaspara Gerharda 2016.gada 26.februāra rīkojumu Nr.151-p „Par Valsts reģionālās attīstības aģentūras direktora pienākumu pildīšanu”, (turpmāk ‒ E-kataloga uzturētājs);

(katrs minētais dalībnieks turpmāk – līdzējs vai visi kopā ‒ līdzēji).

##### B. DEFINĪCIJAS

Šīs vispārīgās vienošanās sadaļā ietverts dokumentā lietoto terminu skaidrojums, kas attiecas uz visās vispārīgās vienošanās sadaļās un tās pielikumos lietotajiem terminiem.

**Apstiprināts pirkuma pieprasījums** ‒piegādātāja pilnībā apstiprināts pirkuma pieprasījums, ar kuru piegādātājs apliecina savu gatavību sniegt pieprasītos pakalpojumus un piekrišanu noslēgt ar pircēju darījumu pirkuma pieprasījuma apstiprināšanas gadījumā (t.i., brīdī, kad pirkuma pieprasījums kļūst par pirkuma pasūtījumu).

**Daļēji apstiprināts pirkuma pieprasījums** – pirkuma pieprasījums, kuru piegādātāja organizācijas lietotājs ir apstiprinājis ar pakalpojumu saraksta vai to skaita izmaiņām.

**Darījums** ‒ E-iepirkumu procesa ietvaros starp piegādātāju un pircēju noslēgts iepirkuma līgums, kurš nosaka konkrētās pakalpojuma izpildes noteikumus.

**Elektronisko iepirkumu sistēma** (turpmāk ‒ E-iepirkumu sistēma) – informācijas sistēma, kurā veic publiskas iepirkuma procedūras un darījumus un kuras tīmekļa vietne ir [www.eis.gov.lv](http://www.eis.gov.lv);

**Elektronisko iepirkumu process** (turpmāk ‒ E-iepirkumu process) ‒ darbību kopums, kuru rezultātā pircējs un piegādātājs var noslēgt darījumu par standartizētu pakalpojumu sniegšanu šīs vispārīgās vienošanās ietvaros un fiksēt pakalpojuma kvalitāti, izmantojot E-iepirkumu sistēmu.

**Elektroniskais katalogs (**turpmāk ‒ E-katalogs**)** ‒ standartizētu pakalpojumu katalogs, saskaņā ar kuru pircējs pasūta un piegādātājs sniedz konkrētu pakalpojumu.

**Elektronisko katalogu sistēma** (turpmāk ‒ E-katalogu sistēma) – E-iepirkumu sistēmas apakšsistēma, kurā E-katalogu sistēmas dalībnieks veic darījumus par E-katalogā pieejamām precēm un pakalpojumiem.

**E-katalogu sistēmas lietošanas noteikumi** ‒ dokumentu kopums, kas nosaka   
E-katalogu lietošanas tehniskos noteikumus. Šo noteikumu ievērošana ir saistoša līdzējiem, ciktāl tie nav pretrunā ar šīs vispārīgās vienošanās noteikumiem un nosacījumiem.

**E-apakškatalogs** – E-kataloga sadaļa.

**E-katalogu sistēmas lietotājs** – pircēja darbinieks, kurš pārstāv pircēju E-iepirkumu procesa ietvaros un pircēja vārdā veido un apstiprina E-katalogā iekļauto preču vai pakalpojumu pirkuma pieprasījumus, pieņem preces vai pakalpojumus, veic saistošus ierakstus datu bāzē par preču vai pakalpojuma pasūtījuma statusu, preču piegādēm un kvalitāti, kā arī veic citas E-katalogu sistēmas lietošanas nosacījumos paredzētās darbības.

**Identifikācijas rekvizīti** ‒ paroles, lietotāja vārdi, kodu kartes un/vai cita elektroniskā vai jebkādā citādā veidā fiksēta informācija, kuru pircēja un piegādātāja pilnvarotie lietotāji izmanto piekļūšanai un darbību veikšanai E-iepirkumu procesā atbilstoši lietotāju instrukcijām.

**Neatbilstoša pakalpojuma sniegšana** – tāda pakalpojuma sniegšana, kas neatbilst vispārīgās vienošanās tehniskajā specifikācijā (1.pielikums) minētajām prasībām.

**Nekvalitatīva pakalpojuma sniegšana** – tāda pakalpojuma sniegšana, kas atbilst vispārīgās vienošanās tehniskajā specifikācijā (1.pielikums) minētajām prasībām, taču tam ir trūkumi.

**Piegādātājs** ‒ komersants, kas atklāta konkursa ietvaros ir ieguvis tiesības piedalīties E-iepirkumu procesā kā standartizēto pakalpojumu sniedzējs. Atbilstoši darbību veikšanai E-iepirkumu procesa ietvaros, ar piegādātāju identificējams katrs piegādātāja pilnvarotais lietotājs atsevišķi un visi piegādātāja pilnvarotie lietotāji kopā, ja šajā vispārīgajā vienošanās nav noteikts citādi.

**Piegādātāja pilnvarotais lietotājs** ‒ piegādātāja darbinieks, kuru E-katalogu sistēmas uzturētājs var atpazīt pēc speciāla lietotāja vārda, paroles, koda un/vai citas identifikācijas informācijas, kas piešķirta šim pilnvarotajam lietotājam. Piegādātāja pilnvarotie lietotāji ir tiesīgi savas kompetences ietvaros pārstāvēt piegādātāju saistībā ar darījumu noslēgšanu un citu šajā vispārīgajā vienošanās vai E-kataloga lietotāju instrukcijās darbību veikšanu E-iepirkumu procesa ietvaros.

**Piegādātāja pilnvarotais administrators** ‒piegādātāja pilnvarotais lietotājs, kas aktualizē pircēja organizācijas datus, ir tiesīgs sistēmā izveidot jaunu sistēmas lietotāja profilu un veikt tajos nepieciešamās izmaiņas, kā arī veikt citas šajā vispārīgajā vienošanās vai E-katalogu sistēmas lietošanas noteikumos atļautās darbības.

**Piegādātāja pilnvarotais piegādātājs** ‒ piegādātāja pilnvarotais lietotājs, kas ir tiesīgs piekrist izskatīt un apstiprināt pirkuma pieprasījumu, reģistrēt pakalpojuma izpildes statusu, kā arī veikt citas šajā vispārīgajā vienošanās vai E-katalogu sistēmas lietošanas noteikumos atļautās darbības.

**Pircējs** ‒ valsts pārvaldes vai pašvaldības iestāde, pašvaldība, cita atvasināta publiska persona vai tās institūcija, kura ir uzskatāma par pasūtītāju Publisko iepirkumu likuma vai sabiedrisko pakalpojumu sniedzēju Sabiedrisko pakalpojumu sniedzēju iepirkumu likuma izpratnē un kura ir reģistrēta E-katalogu sistēmā.

**Pircēja pilnvarotais administrators** ‒E-katalogu sistēmas lietotājs, kas aktualizē pircēja organizācijas datus, ir tiesīgs sistēmā izveidot jaunu sistēmas lietotāja profilu un veikt tajos izmaiņas, kā arī veikt citas šajā vispārīgajā vienošanās vai E-katalogu sistēmas lietošanas noteikumos atļautās darbības.

**Pircēja pilnvarotais apstiprinātājs** ‒E-katalogu sistēmas lietotājs, kas ir tiesīgs apstiprināt E-katalogā iekļauto preču pirkumu pieprasījumus, veikt izmaiņas pirkumu pieprasījumos (piemēram, samazināt iepērkamo pakalpojumu apjomu, dzēst pakalpojumus no pirkuma pieprasījuma) un veikt citas šajā vispārīgajā vienošanās vai E-katalogu sistēmas lietošanas noteikumos atļautās darbības.

**Pircēja pilnvarotais iepircējs** ‒ E-kataloga sistēmas lietotājs, kas ir tiesīgs veikt meklēšanu E-katalogā, izveidot E-katalogā iekļautu pakalpojumu pirkuma pieprasījumus, veikt saistošus ierakstus datu bāzē par pirkuma pasūtījuma statusu un veikt citas šajā vispārīgajā vienošanās vai E-katalogu sistēmas lietošanas noteikumos atļautās darbības.

**Pircēja pilnvarotais saņēmējs** ‒ E-katalogu sistēmas lietotājs, kas ir tiesīgs veikt saistošus ierakstus datu bāzē par pakalpojuma izpildi, statusu un kvalitāti, kā arī veikt citas šajā vispārīgajā vienošanās vai E-katalogu sistēmas lietošanas noteikumos atļautās darbības.

**Pirkuma pasūtījums** ‒ pircēja apstiprināts pirkuma pieprasījums, t.i., pircēja un piegādātāja ar saistošiem ierakstiem datu bāzē apliecināta piekrišana slēgt darījumu ar pirkuma pieprasījuma apstiprināšanas procesā saskaņotiem būtiskajiem noteikumiem.

**Pirkuma pieprasījums** ‒ pircēja pilnvarotā iepircēja izveidots E-katalogos iekļautu konkrēti atzīmētu pakalpojumu pirkuma pieprasījums, t.i., piedāvājums slēgt darījumu, norādot pakalpojumu apjomu, cenu, izpildes termiņu un adresi.

**Pakalpojumi** **–** standartizēti pakalpojumi (t.sk. papildu aprīkojums, piederumi, uzlabojumi) atbilstoši E-katalogu klasifikācijai un tajā norādītajām minimālajām tehniskajām un izpildes prasībām, kurus pircējs iegādājas un kuru cena, kods, nosaukums, apraksts, apjoms, tehniskās specifikācijas un cita veida apraksts minēts pirkuma pasūtījumā.

**Pakalpojumu grozs** – saraksta veidā attēloti lietotāja izvēlēti pakalpojumi pirkuma pieprasījuma(-u) izveidei, arī ekrānformas nosaukums.

**Rezerves piegādātājs** – piegādātājs, kuram atklāta konkursa ietvaros ir piešķirtas vispārīgās vienošanās slēgšanas tiesības, bet kurš konkursa ietvaros nav piedāvājis kādu no septiņām zemākajām piedāvājuma cenām.

**Saistošs ieraksts datu bāzē** ‒ pienācīgi identificētas pircēja vai piegādātāja pilnvarotā lietotāja veiktās darbības sistēmā, kuras atbilst attiecīgā pilnvarotā lietotāja tiesību apjomam apstiprinot vai noraidot pirkuma pieprasījumu, pirkuma pasūtījumu, pakalpojuma izpildes pieņemšanu, pieņemšanas atteikumu vai citas veiktās saistošas darbības sistēmā.

**Rezerves piegādātājs** – piegādātājs, kuram atklāta konkursa ietvaros ir piešķirtas vispārīgās vienošanās slēgšanas tiesības, bet kurš konkursa ietvaros:

- nebija piedāvājis kādu no zemākajām līgumcenām, kas ietilpst ⅔ (divās trešdaļās) no visu piegādātāju, ar kuriem noslēgta vispārīgā vienošanās, piedāvātajām līgumcenām konkrētajā pakalpojumu pozīcijā;

- attiecīgajā pozīcijā (kur piegādātāju skaits, ar kuriem noslēgta vispārīgā vienošanās, ir mazāks par 12) bija piedāvājis tādu līgumcenu, kura pārsniedz 50% (piecdesmit procentus) virs šajā pozīcijā piedāvāto līgumcenu vidējās cenas, kas tiek aprēķināta saskaitot visu piegādātāju, ar kuriem noslēgta Vispārīgā vienošanās, attiecīgajā pozīcijā piedāvātās līgumcenas un izdalot ar attiecīgo piegādātāju skaitu.

**Reģioni** – E-iepirkumu sistēmā definēti teritoriālie apgabali atšķirīgu cenu noteikšanai piegādātājiem:

Rīgas – Rīgas pilsēta, Jūrmalas pilsēta, Babītes novads, Mārupes novads, Olaines novads, Ķekavas novads, Salaspils novads, Garkalnes novads, Ropažu novads, Mālpils novads, Siguldas novads, Inčukalna novads, Carnikavas novads, Ādažu novads, Saulkrastu novads, Baldones novads, Krimuldas novads, Stopiņu novads un Sējas novads.

Kurzemes – Ventspils pilsēta un Ventspils novads, Talsu novads, Dundagas novads, Rojas novads, Liepājas pilsēta, Grobiņas novads, Rucavas novads, Nīcas novads, Priekules novads, Vaiņodes novads, Durbes novads, Pāvilostas novads, Aizputes novads, Kuldīgas novads, Skrundas novads, Alsungas novads, Saldus novads un Brocēnu novads.

Vidzemes – Aizkraukles novads, Neretas novads, Jaunjelgavas novads, Pļaviņu novads, Kokneses novads, Skrīveru novads, Alūksnes novads, Apes novads, Cēsu novads, Amatas novads, Raunas novads, Priekuļu novads, Līgatnes novads, Vecpiebalgas novads, Jaunpiebalgas novads, Pārgaujas novads, Gulbenes novads, Limbažu novads, Salacgrīvas novads, Alojas novads, Madonas novads, Cesvaines novads, Lubānas novads, Ērgļu novads, Varakļānu novads, Ogres novads, Lielvārdes novads, Ķeguma novads, Ikšķiles novads, Valkas novads, Strenču novads, Smiltenes novads, Valmieras pilsēta, Valmieras novads, Mazsalacas novads, Rūjienas novads, Burtnieku novads, Beverīnas novads, Naukšēnu novads.

Latgales – Balvu novads, Baltinavas novads, Viļakas novads, Rugāju novads, Daugavpils pilsēta, Daugavpils novads, Ilūkstes novads, Krāslavas novads, Dagdas novads, Ludzas novads, Kārsavas novads, Zilupes novads, Ciblas novads, Preiļu novads, Aglonas novads, Riebiņu novads, Līvānu novads, Vārkavas novads, Rēzeknes pilsēta, Rēzeknes novads, Viļānu novads.

Zemgales – Dobeles novads, Auces novads, Tērvetes novads, Jelgavas pilsēta, Jelgavas novads, Ozolnieku novads, Jēkabpils pilsēta, Jēkabpils novads, Aknīstes novads, Salas novads, Viesītes novads, Krustpils novads, Bauskas novads, Iecavas novads, Vecumnieku novads, Rundāles novads, Tukuma novads, Kandavas novads, Engures novads un Jaunpils novads.

**Sistēma** ‒ E-iepirkumu procesa elektroniskā vide un datu kopums.

**Vispārīgā vienošanās** ‒ līgums starp pircēju, piegādātāju un E-katalogu sistēmas uzturētāju par darījumu veikšanu E-iepirkumu procesā un attiecīgo pakalpojumu sniegšanu, ieskaitot visus tā pielikumus.

**C. VISPĀRĪGĀS VIENOŠANĀS PAMATNOTEIKUMI**

**1. VISPĀRĪGIE NOTEIKUMI**

1.1. Valsts pārvaldes vai pašvaldības iestāde, pašvaldība, cita atvasināta publiska persona vai tās institūcija, kura ir uzskatāma par pasūtītāju Publisko iepirkumu likuma vai sabiedrisko pakalpojumu sniedzēju Sabiedrisko pakalpojumu sniedzēju iepirkumu likuma izpratnē un kura ir reģistrēta E-iepirkumu sistēmā, automātiski ir uzskatāma par šīs vispārīgās vienošanās dalībnieku ar tiesībām piedalīties E-iepirkumu procesā un tā rezultātā noslēgt darījumus ar vispārīgās vienošanas 1.2.punktā noteikto piegādātāju.

1.2. Ar šīs vispārīgās vienošanās noslēgšanu piegādātājs iegūst tiesības piedalīties E-iepirkumu procesā un tā rezultātā noslēgt darījumus ar vispārīgās vienošanas 1.1.punktā noteikto pircēju par E-katalogā minēto pakalpojumu sniegšanu, izmantojot E-katalogu sistēmu.

1.3. Šīs vispārīgās vienošanas 1.2.punkts attiecas uz tiem vispārīgo vienošanos parakstījušiem piegādātājiem, kuriem piešķirts aktīvā piegādātāja statuss atklātā konkursā „Par apdrošināšanas pakalpojumu sniegšanu Elektronisko iepirkumu sistēmas dalībniekiem” (Id. Nr. VRAA/2016/11/AK/CI-104) noteiktajā kārtībā, vai kuri 1.4.punktā noteiktajā aizvietošanas kārtībā iestājas kādā no aktīvo piegādātāju vietām.

1.4. Kādā no aktīvo piegādātāju vietām daļēji vai pilnībā aizvietošanas kārtībā iestājas tas vispārīgo vienošanos parakstījušais rezerves piegādātājs, kas piedāvājis zemāko cenu starp pārējiem rezerves piegādātājiem, šādos gadījumos:

1.4.1. ja kāds no aktīvajiem piegādātājiem nevar nodrošināt pakalpojumu, nepārsniedzot tā piedāvājumā sākotnēji norādīto maksimālo cenas robežu, vai atsakās no tiesībām sniegt pakalpojumus;

1.4.2. ja šajā vienošanās noteiktajos gadījumos uz visu turpmāko vienošanās spēkā esamības laiku kāds no aktīvajiem piegādātājiem ir izslēgts no dalības vispārīgajā vienošanās, vai kāds no šā piegādātāja piedāvāto pakalpojumu veidiem vai pakalpojums ir izslēgts no E-kataloga.

1.5. Iestājoties kādam no vispārīgās vienošanās 1.4.punktā noteiktajiem gadījumiem, E-katalogu sistēmas uzturētājs sistēmā veic aktīvo piegādātāju izmaiņu aktualizāciju, par izmaiņām paziņojot tīmekļa vietnē [www.eis.gov.lv](http://www.eis.gov.lv).

1.6. Šīs vispārīgās vienošanās ietvaros piegādātāji apstiprina savus piedāvājumus pakalpojumu sniegšanai. Piegādātāja vispārējo piedāvājumu pircējiem veido katra piegādātājapiedāvājums un minimālās specifikācijas (1.pielikums). Konkrēta darījuma veikšanas laikā piegādātāja piedāvājumu veido E-katalogā piedāvātie pakalpojumi, kuru:

1.6.1. tehniskie izpildes parametri ir labāki vai vienādi ar 1.pielikumā norādīto;

1.6.2. cena ir zemāka vai vienāda ar 1.pielikumā norādīto.

1.7. Pakalpojuma izpildes termiņš tiek aprēķināts pirkuma pieprasījuma izdarīšanas brīdī, ņemot vērā laiku, kāds atvēlēts pasūtījuma saskaņošanai – 4 (četras) darba dienas, kas sevī ietver 2 (divas) darba dienas piegādātāja apstiprinājumam un 2 (divas) darba dienas pircēja apstiprinājumam, un pakalpojuma izpildes laiku saskaņā ar Pakalpojumu izpildes darījumu vispārīgo noteikumu (2.pielikums) 2.2.punktu. Pakalpojuma izpildes termiņš tiek norādīts pirkuma pieprasījumā un pasūtījumā.

1.8. Pircējs var iesniegt pirkuma pieprasījumus visā vispārīgās vienošanās darbības laikā, tomēr pircējam nav obligāts pienākums vispārīgās vienošanās darbības laikā veikt pirkumu E-katalogu sistēmas ietvaros, ja attiecīgās iepirkuma procedūras tiek veiktas saskaņā ar Publisko iepirkumu likumu, izņemot gadījumus,kad Pircējam, kurš ir uzskatāms par tiešās valsts pārvaldes iestādi, ir obligāta preču vai pakalpojumu iegāde ar centralizēto iepirkumu institūcijas starpniecību saskaņā ar Latvijas Republikas normatīvajiem aktiem.

1.9. Izvēloties konkrētu pakalpojumu atbilstoši vienai no E-katalogu sistēmā definētajām pakalpojumu tehniskajām specifikācijām:

1.9.1. Pircējs var ievietot grozā jebkuru pakalpojumu ar pircējam nepieciešamajām šīs vispārējās vienošanās 1.pielikumā minētajām minimālajām tehniskajām izpildes prasībām un papildpakalpojumu, ja tāds paredzēts, un šai specifikācijai atbilstošo zemāko cenu, kas noteikta uz piegādātāju savstarpējās konkurences pamata;

1.9.2. E-katalogu sistēma piedāvā pircējam pakalpojumus, kuru cenas nav zemākās attiecīgajai izpildes specifikācijai, gadījumos, ja grozā ievietoto pakalpojumu iespējamais pirkuma pieprasījums kādam no piegādātājiem nesasniedz šajā vispārīgajā vienošanās minēto minimālo pasūtījuma apjomu vai pircējs izveido atkārtotu pasūtījumu no tāda pirkuma pieprasījuma, kurš ir atteikts vai daļēji apstiprināts.

1.10. Ja pircēja atlasīto pakalpojumu summa E-kataloga ietvaros ir vienāda ar Publisko iepirkumu likuma 8.panta otrās daļas pirmajā teikumā noteikto līgumcenu piegādes vai pakalpojuma līgumiem vai pārsniedz to, tad E-katalogu sistēma nosūta visiem E-katalogu sistēmā aktīvajiem piegādātājiem paziņojumu par pasūtījumu, nosakot 3 (trīs) darbdienas īpaši izdevīgu cenu noteikšanai. Šādam pasūtījumam pircējs ir tiesīgs norādīt:

1.10.1. maksimālo attiecīgajam darījumam pieejamo finanšu līdzekļu summu;

1.10.2. pamatotus priekšnosacījumus darījuma noslēgšanai, vai tā noslēgšanai pilnā pasūtījuma apjomā.

1.11. Līdzēji vienojas, ka E-iepirkumu procesa ietvaros veikts darījums no piegādātāja puses no brīža, kad piegādātāja pilnvarotais piegādātājs ir informējis pircēju par piekrišanu izpildīt pirkuma pieprasījumu un, no pircēja puses ‒ no dienas, kad pircēja pilnvarotais apstiprinātājs ir apstiprinājis pirkuma pasūtījumu, juridiskā spēka ziņā pielīdzināmi rakstveidā noformētiem un parakstītiem līgumam. Ar šo vispārīgo vienošanos pircējs un piegādātājs apņemas atzīt par sev juridiski saistošām visas darbības, kuras pircēja vai piegādātāja pilnvarotie lietotāji veic E-katalogu sistēmas un E-iepirkumu procesa izmantošanas ietvaros. Pircējs un piegādātājs atzīst par sev saistošiem ierakstus datu bāzē un piekrīt, ka attiecīgo saistošo ierakstu kopums datu bāzē apliecina bezierunu piekrišanu konkrētās piegādes darījuma noslēgšanai.

1.12. Ja no pircēja vai piegādātāja neatkarīgu iemeslu dēļ ir pilnīgi vai daļēji neiespējama pieeja E-katalogu sistēmai sakarā ar sistēmas kļūdām vai traucējumiem serveru un datu bāzes darbā, pircējs un piegādātājs nav atbildīgi par savu saistību neizpildi attiecīgajā piekļuves neiespējamības periodā.

**D. PIRCĒJA UN PIEGĀDĀTĀJA PILNVAROTIE LIETOTĀJI**

**2. PIRCĒJA E-KATALOGU SISTĒMAS LIETOTĀJI UN PIEGĀDĀTĀJA PILNVAROTIE LIETOTĀJI UN TO DARBĪBAS E-IEPIRKUMU PROCESĀ**

2.1. Šīs vispārīgās vienošanās izpildei piegādātājs 5 (piecu) darba dienu laikā pēc vispārīgās vienošanās parakstīšanas nosūta E-katalogu sistēmas uzturētājam pilnvaroto lietotāju, kuri ir tiesīgi veikt konkrētas darbības pircēja vārdā šīs vispārīgās vienošanās E-iepirkumu procesa ietvaros, reģistrācijas pieprasījumu, kas aizpildīts saskaņā ar vispārīgās vienošanās pievienoto formu (4.pielikums). Reģistrācijas pieprasījumā piegādātājs norāda piegādātāja nozīmēto pilnvaroto lietotāju datus. Par pilnvarotajiem lietotājiem var nozīmēt tikai piegādātāja darbiniekus. Jaunu pilnvaroto lietotāju reģistrāciju E-kataloga uzturētājs neveic gadījumos, ja:

2.1.1. piegādātāja atbildīgās personas jau ir reģistrētas E-katalogu sistēmā, E-kataloga uzturētājs to pilnvaras paplašina arī attiecībā uz šo vispārīgo vienošanos,

2.1.2. piegādātājam ir reģistrēts pilnvarotais administrators, kurš var veikt šīs vispārējās vienošanās 2.4.1.punktā atļautās darbības.

2.2. Katrai lietotāju kategorijai (statusam) ir noteikts kompetences apjoms darbību veikšanai E-iepirkumu procesa ietvaros. Par lietotājiem var nozīmēt tikai pircēja/piegādātāja darbiniekus. Lietotāji ir tiesīgi veikt visas nepieciešamās darbības E-iepirkumu procesa ietvaros, lai starp pircēju un piegādātāju varētu noslēgt juridiski saistošu pakalpojuma sniegšanas darījumu atbilstoši savai kompetencei.

2.3. Par pircēja E-katalogu sistēmas lietotāju darbībām E-katalogu sistēmas ietvaros ir atbildīgs pircējs. E-iepirkumu procesa ietvaros izšķir šādus pircēja E-kataloga lietotājus:

2.3.1. **Pircēja pilnvarotais apstiprinātājs** ir pircēja E-katalogu sistēmas lietotājs ar visplašāko kompetences apjomu. Pircēja pilnvarotais apstiprinātājs ir tiesīgs apstiprināt E-katalogā iekļauto pakalpojumu pirkuma pieprasījumus, kā arī veikt izmaiņas pirkuma pieprasījumos (piemēram, samazināt iepērkamo pakalpojumu apjomu, dzēst pakalpojumus no pirkuma pieprasījuma). Tikai pēc pircēja pilnvarotā apstiprinātāja izdarīta apstiprinājuma pirkuma pieprasījums iegūst pirkuma pasūtījuma (Apstiprināts pasūtījums vai Daļēji apstiprināts pasūtījums) statusu. Pircēja pilnvarotais apstiprinātājs drīkst iesniegt piegādātājam un E-katalogu sistēmas uzturētājam pretenzijas par piegādātāja rīcību E-iepirkumu procesa ietvaros. Pircēja pilnvarotais apstiprinātājs ir tiesīgs veikt arī citas darbības, kas attiecībā uz pircēja pilnvaroto apstiprinātāju minētas šajā vispārīgajā vienošanās vai E-katalogu sistēmas lietošanas noteikumos. Pircēja pilnvarotais apstiprinātājs nodrošina vispārēju pircēja pilnvaroto lietotāju darbības uzraudzību. Ja pircējam ir vairāki pilnvarotie apstiprinātāji, viņu tiesību un pienākumu sadalījumu, kā arī maksimālo pasūtījumu ierobežojumu konkrētam pilnvarotajam apstiprinātājam, nosaka saskaņā ar pircēja iekšējiem dokumentiem, tomēr šādam tiesību ierobežojumam nav spēka attiecībā pret trešajām personām;

2.3.2. **Pircēja pilnvarotais administrators** ir tiesīgs sistēmā izveidot E-katalogu sistēmas lietotāju kontus un veikt nepieciešamās izmaiņas minēto pircēja E-katalogu sistēmas lietotāju datos un pircēja datos. Pircēja pilnvarotais administrators ir tiesīgs veikt arī citas darbības, kas attiecībā uz pircēja pilnvaroto administratoru minētas šajā vispārīgajā vienošanās vai E-katalogu sistēmas lietošanas noteikumos. Pircēja pilnvarotais administrators nodrošina pārējo pircēja E-katalogu sistēmas lietotāju apmācību darbam ar E-katalogu sistēmu un darbību veikšanai E-iepirkumu procesa ietvaros. Nepieciešamības gadījumā konsultējas ar E-katalogu sistēmas uzturētāju par E-katalogu sistēmas darbības jautājumiem un informē citus pasūtītāja E-katalogu sistēmas lietotājus;

2.3.3. **Pircēja pilnvarotais iepircējs** ir tiesīgs atlasīt pakalpojumus no E-kataloga un/vai veikt meklēšanu E-katalogā, sagatavot E-katalogā iekļauto pakalpojumu un pirkuma pieprasījumus, veikt saistošus ierakstus datu bāzē par pirkuma pasūtījuma statusu. Pircēja pilnvarotais iepircējs ir tiesīgs veikt arī citas darbības, kas attiecībā uz pircēja pilnvaroto iepircēju minētas šajā vispārīgajā vienošanās vai E-katalogu sistēmas lietošanas noteikumos;

2.3.4. **Pircēja pilnvarotais saņēmējs** ir tiesīgs veikt saistošus ierakstus datu bāzē par pakalpojuma izpildes statusu (piemēram, ‘saņemts’, ‘daļēji saņemts’, ‘atteikts’). Pircēja pilnvarotais saņēmējs ir tiesīgs veikt arī citas darbības, kas attiecībā uz pircēja pilnvaroto saņēmēju minētas šajā vispārīgajā vienošanās vai E-katalogu sistēmas lietošanas noteikumos.

2.4. Par piegādātāja pilnvaroto lietotāju darbībām E-katalogu sistēmas ietvaros ir atbildīgs piegādātājs. E-iepirkumu procesa ietvaros izšķir šādus piegādātāja lietotājus:

2.4.1. **Piegādātāja pilnvarotais administrators** ir tiesīgs sistēmā izveidot “piegādātāja pilnvarotā piegādātāja” kā sistēmas lietotāja kontu un veikt tajā nepieciešamās izmaiņas datos. Piegādātāja pilnvarotais administrators drīkst veikt izmaiņas piegādātāja datos. Piegādātāja pilnvarotais administrators ir tiesīgs veikt arī citas darbības, kas attiecībā uz piegādātāja pilnvaroto administratoru minētas šajā vispārīgajā vienošanās vai E-katalogu sistēmas lietošanas noteikumos. Piegādātāja pilnvarotais administrators nodrošina pārējo piegādātāja pilnvaroto lietotāju apmācību darbību veikšanai E-iepirkumu procesa ietvaros;

2.4.2. **Piegādātāja pilnvarotais piegādātājs** ir tiesīgs izpildīt pirkuma pieprasījumu, reģistrēt sūtījuma statusu, tiešsaistē atjaunot saskaņotās izmaiņas piegādātāja piedāvāto pakalpojumu klāstā, izveidot un izpildīt atskaites, pārlūkot E-katalogus, redzot zemākas cenas citu piegādātāju pakalpojumiem tajās pašās kategorijās, kādas piedāvā pats piegādātājs. Pilnvarotais piegādātājs ir tiesīgs veikt arī citas darbības, kas attiecībā uz pilnvaroto piegādātāju minētas šajā vispārīgajā vienošanās vai E-katalogu sistēmas lietošanas noteikumos.

2.5. Lietotāji:

2.5.1. iepazīstas ar vispārīgās vienošanās noteikumiem, kuri attiecas uz attiecīgās personas darbībām E-katalogu sistēmā, un E-katalogu sistēmas lietošanas noteikumiem, un ievēro tos vispārīgās vienošanās darbības laikā;

2.5.2. piekrīt datu apstrādei E-katalogu sistēmas ietvaros;

2.5.3. ievēro konfidencialitāti attiecībā uz visu informāciju, kas noteikta kā konfidenciāla vai uztverama kā konfidenciāla saistībā ar E-katalogu sistēmas izmatošanu, ieskaitot, bet neaprobežojoties ar parolēm, lietotāju vārdiem un kodiem. Ja lietotājam kļūst zināms par savu vai kāda cita lietotāja identifikācijas rīku izpaušanu vai pastāv aizdomas par minētās informācijas izpaušanu, lietotājs nekavējoties informē par to savas organizācijas administratoru vai E-katalogu sistēmas uzturētāju, nosūtot paziņojumu;

2.5.4. ir tiesīgi iesniegt paziņojumus E-katalogu sistēmas uzturētājam par E-iepirkumu procesa darbības tehniskiem traucējumiem un problēmām.

2.6. E-katalogu sistēmas uzturētājam ir tiesības ierobežot lietotāju skaitu. Par atteikumu reģistrēt lietotāju, E-katalogu sistēmas uzturētājs informē pircēja/piegādātāja amatpersonu.

2.7. Pēc šīs vispārīgās vienošanās 2.5.3.punktā minētā paziņojuma saņemšanas organizācijas vai E-katalogu sistēmas uzturētājs 1 (vienas) darba dienas laikā padara nelietojamus attiecīgos identifikācijas rīkus darbam E-iepirkumu procesā un nomaina tos pret jauniem identifikācijas rīkiem.

**E. E-IEPIRKUMU PROCESA DALĪBNIEKU DARBĪBAS**

**3. VISPĀRĪGIE PIRCĒJA DARBĪBAS PRINCIPI UN NOTEIKUMI   
(t.sk., PIEGĀDĀTĀJA IZVĒLE) E-KATALOGU SISTĒMĀ**

3.1. Pircēja darbības E-katalogu sistēmā regulē šī vispārīgā vienošanās, kā arī E-katalogu sistēmas lietošanas noteikumi, kas publicēti pircējam pieejamā E-katalogu sistēmas interneta lapas sadaļā, ciktāl tie nav pretrunā ar šīs vispārīgās vienošanās nosacījumiem.

3.2. Atbilstoši savai kompetencei pircēja E-katalogu sistēmas lietotāji ir tiesīgi pircēja vārdā sagatavot konkrētu E-katalogā minētu pakalpojumu pirkuma pasūtījumu (līdz apstiprināšanai sauktu arī par pirkuma pieprasījumu) un iesniegt to E-iepirkumu procesa ietvaros. Pircēja E-katalogu sistēmas lietotāji ir atbildīgi par pirkuma pasūtījumā norādītās informācijas, t.sk. izpildes adreses un norēķinu rekvizītu atbilstību patiesībai.

3.3. Pēc tam, kad saņemts pakalpojuma izpildes iespējamības apliecinājums no piegādātāja, pircējam ir pienākums 2 (divu) darba dienu laikā apstiprināt, grozīt vai atteikt pirkuma pasūtījumu. Apstiprināšanas gadījumā ar attiecīgu saistošu ierakstu datu bāzē pircējs noslēdz darījumu par pakalpojuma izpildi ar to piegādātāju, kas ir iesniedzis attiecīgu pakalpojuma izpildes iespējamības apliecinājumu.

3.4. Pircējs ir tiesīgs atteikties no pirkuma pasūtījuma apstiprināšanas, ja:

3.4.1.pirkuma pieprasījums apstiprināts un nosūtīts piegādātājam sistēmas darbības kļūdas dēļ;

3.4.2. piegādātājs nav apliecinājis gatavību izpildīt visu pakalpojumu (t.sk. piegādāt visas ar pakalpojumu saistītās preces) pieprasītajā pakalpojuma izpildes termiņā, un šādu apstākļu dēļ pircējs nav ieinteresēts pasūtījuma izpildē;

3.4.3. pirkuma summa vispārīgās vienošanās 1.10.punktā noteiktajā gadījumā pārsniedz pircēja norādīto maksimālo konkrētajam darījumam pieejamo finanšu līdzekļu summu.

3.5. Veidojot atkārtotu pasūtījumu no tāda pirkuma pieprasījuma, kurš ir atteikts vai daļēji apstiprināts, pircējs nav tiesīgs mainīt pasūtījuma nosacījumus vai apjomu.

3.6. Pircējam ir pienākums pieņemt pasūtīto pakalpojumu izpildi no konkrētā piegādātāja atbilstoši E-iepirkumu procesa ietvaros noslēgtā Pakalpojumu izpildes darījuma vispārīgajiem noteikumiem (2.pielikums).

3.7. Pircējs ir tiesīgs atteikt jau apstiprinātu pirkuma pasūtījumu vai vienpusēji atkāpties no noslēgtā iepirkuma darījuma Pakalpojumu izpildes darījuma vispārīgo noteikumu (2.pielikums) 7.2.punktā noteiktajos gadījumos.

3.8. Par pakalpojuma izpildes faktu atbilstoši Pakalpojumu izpildes darījuma vispārīgo noteikumu (2.pielikums) 2.3.apakšpunktam pircēja pilnvarotais saņēmējs nekavējoties veic attiecīgus nepieciešamos ierakstus datu bāzē. Ja pircējs attiecīgās darbības neveic, sistēmas ietvaros pircējs saņem atgādinājuma paziņojumus, pēc kuriem, ja pircējs neveic paredzētās darbības, sistēma pieņem izpildes faktu par notikušu. Attiecīgu ierakstu datu bāzē veic arī tādā gadījumā, ja pircējs izpildi pieņēmis tikai daļēji, vai arī pilnībā atteicies pieņemt sniegto pakalpojumu.

3.9. Pircējam ir tiesības:

3.9.1. iesniegt piegādātājam rakstiskas pretenzijas (vienlaikus informējot par to E-katalogu sistēmas uzturētāju) par piegādātāja darbībām, kuru rezultātā piegādātājs ir pārkāpis E-katalogu sistēmas lietošanas noteikumos noteiktās darbības E-iepirkumu procesā;

3.9.2. iesniegt E-katalogu sistēmas uzturētājam ierosinājumus un priekšlikumus par   
E-katalogu sistēmas un E-iepirkumu procesa darbības optimizēšanu, papildināšanu un citu uzlabojumu veikšanu.

3.10. Pircējam ir pienākums uzturēt pircēja informācijas sistēmas drošības procedūras, nodrošinot vismaz informācijas sistēmas aizsardzību pret vīrusiem un trešo personu nesankcionētu piekļuvi pircēja E-katalogu sistēmas lietotāju datoriem un datiem.

**4. VISPĀRĪGIE PIEGĀDĀTĀJA DARBĪBAS PRINCIPI UN NOTEIKUMI E-IEPIRKUMU SISTĒMĀ**

4.1. Piegādātāja darbības E-katalogu sistēmā regulē šī vispārīgā vienošanās, kā arī E-katalogu sistēmas lietošanas noteikumi, kas publicēti piegādātājam pieejamā E-katalogu sistēmas interneta lapas sadaļā, ciktāl tās nav pretrunā ar šīs vispārīgās vienošanās nosacījumiem.

4.2. Ar šo vispārīgo vienošanos piegādātājs:

4.2.1. nodrošina visu pakalpojumu veidu ar visu papildpakalpojumu, ja tāds paredzēts, kuri minēti 1.pielikumā un kurus piegādātājs apņemas piedāvāt E-katalogos un pircēja izvēles gadījumā sniegt pircējiem E-iepirkumu procesa ietvaros, ievietošanu E-katalogā ne vēlāk kā 5 (piecu) darba dienu laikā no vispārīgās vienošanās parakstīšanas brīža (vai no brīža, kad rezerves piegādātājam piešķirts aktīva piegādātāja statuss saskaņā ar vispārīgās vienošanās 1.4.punktu) vispārīgās vienošanās 4.2.2.punktā noteiktajā apjomā, obligāti norādot pakalpojuma nosaukumu, kāds pakalpojuma sniegšanas darījuma rezultātā tiks minēts preču pavadzīmē-rēķinā, kā arī minimālo katra pakalpojuma specifisko informāciju, kas paredzēta Pakalpojumu grupu specifisko prasību sarakstā (3.pielikums);

4.2.2. apliecina iespēju 4.2.1.punktā norādītajā laika periodā ievietot E-katalogā vismaz 90 % (deviņdesmit procentus) no visiem piedāvātajiem pakalpojumu veidiem un sniegt vispārīgās vienošanās darbības laikā visus pakalpojumus, kas norādīti E-katalogā, kā arī ievērot noteiktos maksimālos cenu līmeņus (1.pielikums); ir tiesīgs noteikt cenām atlaides atkarībā no pasūtīto pakalpojumu skaita; pastāvīgi veic pakalpojumu cenu aktualizāciju atkarībā no Sistēmā noteiktajām iespējām, bet ne vairāk kā 5 (piecas) reizes vienas kalendārās dienas laikā vienai precei;

4.2.3. apliecina savu piekrišanu Pakalpojumu izpildes darījuma vispārīgajiem noteikumiem (2.pielikums) un ievēro atsevišķās specifiskās katrai pakalpojumu grupai noteiktās prasības un izpildes īpatnības, kas atrunātas Pakalpojumu grupu specifisko prasību sarakstā (3.pielikums);

4.2.4. uzņemas visas citas saistības sakarā ar dalību E-iepirkumu procesā un attiecīgajiem noteikumiem vai prasībām;

4.2.5. apņemas sniegt prasībām atbilstošus pakalpojumus pienācīgā kvalitātē;

4.2.6. nodrošina sniegto pakalpojumu un pakalpojumā ietilpstošo preču garantijas saistības, ja tādas paredzētas.

4.3. Piegādātājapiedāvātie pakalpojumi tiek iekļauti E-katalogā, un to kopums veido piegādātāja vispārējo piedāvājumu pircējiem. Sagatavojot pirkuma pieprasījumus, pircēji ir tiesīgi paļauties, ka piegādātājs var sniegt attiecīgos pakalpojumus uzrādītajā laikā, kvalitātē un pircējam nepieciešamā apjomā.

4.4. Piegādātāja pilnvarotie lietotāji ne vēlāk kā 2 (divu) darba dienu laikā apstiprina no pircēja saņemto pirkuma pieprasījumu. Piegādātājs nav tiesīgs atteikt pircēja pirkuma pieprasījumu, izņemot gadījumu, kad:

4.4.1. pircējs ir samazinājis sākotnējo pirkuma pieprasījumā pasūtīto pakalpojumu apjomu;

4.4.2. pircējs nav norēķinājies ar piegādātāju par iepriekš sniegtu E-iepirkumu sistēmā pasūtītu pakalpojumu, ilgāk kā 3 (trīs) mēnešus no pakalpojumam paredzētās samaksas dienas. Izmantojot šajā punktā atrunātās tiesības atteikt pirkuma pieprasījumu, piegādātājam, reģistrējot atteikumu E-iepirkumu sistēmā, jānorāda atteikuma pamatojums, kurš ietver atsauci uz pircēja nesamaksātā pirkuma pieprasījuma identifikācijas numuru E-iepirkumu sistēmā, kā arī nesamaksātā pakalpojuma pavadzīmes numuru.

4.5. Piegādātājs, kurš atsaka pircēja pirkuma pieprasījumu vai samazina pirkuma pieprasījuma apjomu, atkārtotā pakalpojumu atlasē nepiedalās.

4.6. Nosūtot pircējam apstiprinājumu par iespēju sniegt attiecīgo pakalpojumu, piegādātājs izsaka neatsaucamu konkrētu piedāvājumu pircējam noslēgt juridiski saistošu pakalpojuma sniegšanas darījumu saskaņā ar Pakalpojumu izpildes darījuma vispārīgajiem noteikumiem (2.pielikums).

4.7. Piegādātājam ir tiesības:

4.7.1. iesniegt pircējam rakstiskas pretenzijas (vienlaikus informējot par to E-katalogu sistēmas uzturētāju) par pircēja darbībām, kuru rezultātā pircējs ir pārkāpis E-katalogu sistēmas lietošanas noteikumos noteiktās darbības noteikumus E-iepirkumu procesā;

4.7.2. iesniegt E-katalogu sistēmas uzturētājam ierosinājumus un priekšlikumus par E-katalogu sistēmas un E-iepirkumu procesa darbības optimizēšanu, papildināšanu un citu uzlabojumu veikšanu.

4.8. Piegādātājam ir pienākums uzturēt tā informācijas sistēmas drošības procedūras, nodrošinot vismaz informācijas sistēmas aizsardzību pret vīrusiem un trešo personu nesankcionētu piekļuvi piegādātāja pilnvaroto lietotāju datoriem un datiem.

**5. E-KATALOGU SISTĒMAS UZTURĒTĀJA DARBĪBAS PRINCIPI UN NOTEIKUMI E-KATALOGU SISTĒMĀ**

5.1. E-katalogu sistēmas uzturētājs nodrošina E-katalogu sistēmas tehnisko uzturēšanu un administrēšanu, uztur E-katalogu, kā arī nodrošina vispārēju E-katalogu sistēmas darbības pārraudzību, atbalstu un funkcionalitātes attīstību. Realizējot minētās funkcijas, E-katalogu sistēmas uzturētājs nodrošina tehnisko vidi darījumu veikšanai, bet E-katalogu sistēmas uzturētājs neiesaistās konkrētās līgumattiecībās starp pircēju un piegādātāju un neuzņemas nekādus līdzēja apliecinājumus, galvojumus vai garantijas sakarā ar pircēja un piegādātāja līgumattiecībām (t.i., E-katalogu sistēmas uzturētājs nav darījumu dalībnieks).

5.2. Realizējot vispārīgās vienošanās 5.1.punktā minētās funkcijas, E-katalogu sistēmas uzturētājs:

5.2.1. pamatojoties uz piegādātāja rakstisku pieprasījumu, izveido un reģistrē E-katalogu sistēmā piegādātāja pilnvaroto administratoru profilus;

5.2.2. nodrošina pamata apmācību un nepieciešamības gadījumā nodrošina lietotāju atbalstu līdzēju nozīmētajiem pilnvarotajiem administratoriem darbam ar E-katalogu sistēmu E-iepirkumu procesa ietvaros.

5.3. E-katalogu sistēmas uzturētājam ir tiesības:

5.3.1. pieprasīt no piegādātāja rakstveida apliecinājuma oriģināleksemplāru (5.pielikums), kas apliecina pilnvaroto lietotāju iepazīstināšanu ar E-katalogu sistēmas lietošanas noteikumiem un piekrišanu viņu personas datu apstrādei sistēmas ietvaros, ja vien citos spēkā esošos normatīvajos aktos nav noteikts citādi;

5.3.2. veikt izmaiņas E-katalogu sistēmā, E-katalogā un tehniskajos procesos. Par tādām plānotajām izmaiņām, kuras ietekmē pircēja vai piegādātāja darbības noteikumus vai kārtību E-iepirkumu procesā, E-katalogu sistēmas uzturētājs attiecīgi informē līdzēju pilnvarotos administratorus. E-katalogu sistēmas uzturētājs uzsāk izmaiņu ieviešanas procesu ne agrāk kā 10 (desmit) kalendārās dienas pēc tam, kad līdzējiem paziņots par izmaiņām, izņemot gadījumus, kad izmaiņas nepieciešamas, lai nodrošinātu informācijas aizsardzību no trešo personu nesankcionētas lietošanas vai ārkārtas ‒ avārijas situācijas novēršanas gadījumā;

5.3.3. sekot E-katalogu sistēmā jebkurai pakalpojumu pasūtīšanas/izpildes transakcijai bez līdzēja piekrišanas, kā arī pēc savas iniciatīvas jebkurā brīdī vispārīgās vienošanās darbības laikā veikt sniegtā pakalpojuma atbilstības pārbaudi pasūtītāju telpās. Šādas pārbaudes gaitā iegūto informāciju (izņemot gadījumus, kad konstatēta šīs vispārīgās vienošanās noteikumu neizpilde vai iespējams normatīvo aktu pārkāpums vai informāciju pieprasa iestāde, kurai ir tiesības pieprasīt un saņemt ar vispārīgās vienošanās noslēgšanu un izpildi saistītās ziņas saistībā ar ārējā normatīvajā aktā noteikto uzdevumu vai funkciju izpildi) E-katalogu sistēmas uzturētājs nav tiesīgs izpaust trešajām personām.

5.4. E-kataloga sistēmas uzturētājs ir tiesīgs vienpusēji apturēt vispārīgo vienošanos uz laiku daļā par konkrēta līdzēja tiesībām piedalīties E-iepirkumu procesā, vai vienpusēji izbeigt vispārīgo vienošanos attiecībā pret konkrētu līdzēju, ja:

5.4.1. piegādātājs/pircējs vai viņa pilnvarotais lietotājs izmanto E-katalogu sistēmu, pārkāpjot šīs vispārīgās vienošanās, t.sk. Pakalpojumu izpildes darījuma vispārīgo noteikumu (2.pielikums), Pakalpojumu grupu specifisko prasību saraksta (3.pielikums) un E-katalogu sistēmas lietošanas noteikumu nosacījumus;

5.4.2. piegādātājs/pircējs vai jebkurš pilnvarotais lietotājs izmanto E-katalogu sistēmu prettiesiskos nolūkos, traucē sistēmas darbību vai kavē darījumu procesu sistēmā;

5.4.3. piegādātājs vispārīgās vienošanās 4.2.1.‒4.2.2.punktā noteiktajā termiņā un apjomā nav ievietojis pakalpojumus, sistemātiski maina pakalpojumu cenu vairāk kā piecas reizes 1 (vienas) kalendārās dienas laikā vai ir veicis sistēmā atzīmi par pakalpojuma izpildes faktu pakalpojumam, kas faktiski nav izpildīts;

5.4.4. piegādātājs sistemātiski izdara šīs vienošanās 5.5.3.‒5.5.5.punktā minētos pārkāpumus;

5.4.5. līdzējs E-katalogu sistēmas uzturētājam neiesniedz atjaunotu līguma izpildes galvojumu (Garantijas saistību izpildes nodrošinājuma bezierunu galvojums), ja tāds paredzēts vai apliecinājuma oriģināleksemplāru, ko E-katalogu sistēmas uzturētājs pieprasījis, pamatojoties uz vispārīgās vienošanās 5.3.1.punktu.

5.5. E-katalogu uzturētājs ir tiesīgs uz noteiktu laiku vai līdz vispārīgās vienošanās darbības beigām vienpusēji izslēgt no E-kataloga pakalpojumu vai kādu no pakalpojuma veidiem vai to deaktivēt, ja:

5.5.1. piegādātājs vispārīgās vienošanās 4.2.1.punktā noteiktajā termiņā un apjomā nav norādījis pakalpojumiem visu šajā punktā prasīto informāciju, vai šī informācija nav izsmeļoša vai ir maldinoša;

5.5.2. piegādātājs vispārīgās vienošanās 4.2.2.punktā noteiktajā gadījumā vienādiem pakalpojumiem ir norādījis atšķirīgas cenas vai pārkāpj citus cenu noteikšanas nosacījumus, ja tādi paredzēti Pakalpojumu grupu specifisko prasību sarakstā (3.pielikums). Šajā gadījumā E-katalogu sistēmas uzturētājs pēc saviem ieskatiem var neizslēgt pakalpojums, nosakot visiem identiskajiem pakalpojumiem vienu cenu, par pamatu ņemot zemāko attiecīgā piegādātāja piedāvāto cenu šim pakalpojumam;

5.5.3. piegādātājs E-katalogā ir ievietojis vai sniedz tehnisko specifikāciju prasībām neatbilstošus pakalpojumus;

5.5.4. piegādātājs, izņemot vispārīgās vienošanās 4.4.punktā noteikto gadījumu, atsaka attiecīgā pakalpojuma pircēja pirkuma pieprasījumu vai samazina pirkuma pieprasījuma apjomu;

5.5.5. piegādātājs vispārīgās vienošanās 4.4.punktā noteiktajā termiņā neapstiprina pircēja pirkuma pieprasījumu.

5.6. Veicot vispārīgās vienošanās 5.5.punktā noteiktās darbības, E-katalogu sistēmas uzturētājs ir tiesīgs liegt piegādātājam tiesības ievietot attiecīgos pakalpojumus E-katalogā.

5.7. Par vispārīgās vienošanās 5.4.‒5.6. un 5.9.punktā paredzēto darbību nepieciešamību lemj E-katalogu sistēmas uzturētāja *ad hoc* izveidota komisija ne mazāk kā 3 (triju) locekļu sastāvā.

Izņēmuma gadījumā, ja nepārprotami ir konstatējams prasībām neatbilstoša pakalpojuma tūlītējas iegādes risks, kataloga vadītājs ir tiesīgs, nesasaucot komisiju un informējot par attiecīgajām darbībām piegādātāju (kā arī pircēju, ja ir ticis veikts pasūtījums), nekavējoties piemērot vispārīgās vienošanās 5.5.3., 5.6. un 5.9.3.punktā paredzētās darbības.

5.8. E-katalogu sistēmas uzturētājs ir tiesīgs pēc saviem ieskatiem apturēt pircēja vai piegādātāja, vai jebkuru to pilnvaroto lietotāju piekļūšanu E-katalogu sistēmai pilnībā vai daļēji šādos gadījumos:

5.8.1. lai pilnveidotu E-katalogu sistēmu un ieviestu tajā izmaiņas;

5.8.2. ievērojot administratīvas vai tiesu institūcijas likumiskas prasības.

5.9. E-kataloga sistēmas uzturētājs ir tiesīgs apturēt vai pārtraukt sistēmā izveidotu pirkuma pieprasījumu vai veiktu pasūtījumu jebkurā tā stadijā jebkurā no šādiem gadījumiem:

5.9.1. pasūtījums veikts, pārkāpjot šīs vispārīgās vienošanās vai sistēmas lietošanas noteikumus;

5.9.2. E-katalogu sistēmas uzturētājs ir pamatotas aizdomas, ka pasūtījums veikts ar mērķi deformēt konkurenci sistēmā vai jebkādā citā veidā izmantot E-katalogu sistēmu prettiesiskos nolūkos vai traucēt sistēmas darbību.

5.9.3. pirkuma pieprasījumā/pasūtījumā ir pakalpojums, kura īpašības neatbilst tehniskās specifikācijas minimālajām prasībām.

5.10. Realizējot vispārīgās vienošanās 5.4.‒5.9.punktos pielīgtās tiesības, E-kataloga sistēmas uzturētājs ir tiesīgs apturēt attiecīgā līdzēja darbību E-kataloga sistēmā vai padarīt nelietojamas visas attiecīgo līdzēju pilnvaroto lietotāju paroles, tādējādi liedzot pilnvarotajiem lietotājiem piekļūšanu E-kataloga sistēmai.

5.11. Realizējot vispārīgās vienošanās 5.4.‒5.10.punktos pielīgtās tiesības, E-kataloga sistēmas uzturētājs nenes atbildību par jebkādiem zaudējumiem, kas līdzējiem var rasties vai ir radušies sakarā ar attiecīgā līdzēja darbības apturēšanu E-kataloga sistēmā vai pilnvaroto lietotāju piekļuves tiesību liegšanu E kataloga sistēmai, vai sankciju piemērošanu.

**F. NOSLĒGUMA JAUTĀJUMI**

**6. VISPĀRĪGĀS VIENOŠANĀS DARBĪBAS TERMIŅŠ, VISPĀRĪGĀS VIENOŠANĀS APTURĒŠANA UN IZBEIGŠANA**

6.1. Vispārīgā vienošanās ir spēkā 12 (divpadsmit) mēnešus no vispārīgās vienošanās 8.1.punktā norādītā datuma.

Nolūkā nodrošināt E-kataloga darbības nepārtrauktību, E-katalogu sistēmas uzturētājs var vienpusēji pagarināt Vispārīgās vienošanās darbības termiņu, bet ne ilgāk kā par 24 (divdesmit četriem) mēnešiem, noformējot un nosūtot attiecīgu paziņojumu.

6.2. Izbeidzoties vispārīgās vienošanās 6.1.punktā minētajam termiņam, pircējam ir liegta iespēja veikt jaunus pasūtījumus, bet līdzējiem ir pienākums pabeigt uzsāktos darījumus.

6.3. Vispārīgā vienošanās, ar E-kataloga sistēmas uzturētāja vienpusēju paziņojumu atkāpties no līguma, tiek izbeigta šādos gadījumos:

6.3.1. attiecībā uz konkrētu piegādātāju, ir pasludināts piegādātāja maksātnespējas process vai iestājas citi apstākļi, kas liedz vai liegs piegādātājam turpināt vispārīgās vienošanās izpildi saskaņā ar līguma noteikumiem vai kas negatīvi ietekmē pircēja tiesības, kuras izriet no vispārīgās vienošanās un tās pielikumiem;

6.3.2. pret Piegādātāju tikušas vērstas tiesiskas darbības, kas saistītas ar aresta uzlikšanu vairāk kā 50 % (piecdesmit procentiem) no Piegādātāja bilances aktīviem;

6.3.3. pēc Līguma noslēgšanas atklājas, ka, iesniedzot piedāvājumu, Piegādātājs ir apzināti sniedzis nepatiesu informāciju, vai līguma noslēgšanas vai līguma izpildes laikā Piegādātājs ir sniedzis nepatiesas vai nepilnīgas ziņas vai apliecinājumus;

6.3.4. Piegādātājs ir patvaļīgi pārtraucis Līguma izpildi, tai skaitā, ja Piegādātājs nav sasniedzams juridiskajā adresē vai deklarētajā adresē un nav novērsis konstatēto Vienošanās neizpildi 5 (piecu) darbdienu laikā no paziņojuma saņemšanas;

6.3.5. Piegādātājs nevar nodrošināt iepirkuma dokumentācijā norādīto apakšuzņēmēju piedalīšanos vai darbu izpildē iesaistīto speciālistu kvalifikāciju, kāda norādīta Piegādātāja piedāvājumā un nav novērsis konstatēto Vienošanās neizpildi 5 (piecu) darbdienu laikā no paziņojuma saņemšanas;

6.3.6. attiecībā uz konkrētu piegādātāju tiek piemērota attiecīga vispārīgās vienošanās 5.4.punktā noteiktā sankcija;

6.3.7. E-katalogā veikto darījumu kopējās izmaksas sasniedz vispārīgajai vienošanās paredzēto līguma vērtību.

6.4. Vispārīgās vienošanās 6.3.6.punktā piemērotā vispārīgās vienošanās izbeigšana ir pamats pretendenta piedāvājuma neizskatīšanai un pretendenta izslēgšanai no turpmākās dalības nākošajā kārtējā iepirkuma procedūrā, kas rīkota par šajā vispārīgajā vienošanās ietverto līguma priekšmetu.

6.5. Vispārīgā vienošanās var tikt izbeigta:

6.5.1. kādā iepirkuma priekšmeta preču grupā (attiecīgās preču grupas daļā, sadaļā vai atsevišķā pozīcijā), ja vispārīgās vienošanās darbības laikā attiecīgajā preču grupā nepastāv konkurences apstākļi, un minētā iemesla dēļ E-katalogu sistēmā šajā pakalpojumu grupā (attiecīgās pakalpojumu grupas daļā, sadaļā vai atsevišķā pozīcijā) piedāvātā cena ir nesamērīga.

Ja vispārīgās vienošanās 6.5.1.punktā noteiktajā gadījumā vispārīgā vienošanās izbeigta un ir tikusi rīkota jauna iepirkuma procedūra par attiecīgajā iepirkuma priekšmeta pakalpojumu grupā (attiecīgās pakalpojumu grupas daļā, sadaļā vai atsevišķā pozīcijā) ietilpstošo pakalpojumu iegādi, piegādātāji, kam piešķirtas līguma slēgšanas tiesības, pievienojas šai vispārīgajai vienošanai uz šīs vienošanās darbības laiku attiecīgajā iepirkuma priekšmeta pakalpojumu grupā (attiecīgās pakalpojumu grupas daļā, sadaļā vai atsevišķā pozīcijā).

6.5.2. gadījumos, kad turpmāku Vienošanās izpildi padara neiespējamu nepārvarama vara.

**7. NEPĀRVARAMA VARA**

7.1. Līdzēji tiek atbrīvoti no atbildības par pilnīgu vai daļēju vispārīgajā vienošanās paredzēto saistību neizpildi, ja šāda neizpilde ir notikusi nepārvaramas varas apstākļu iestāšanās rezultātā, kas iestājušies ne ātrāk kā nākamajā dienā pēc šīs vispārīgās vienošanās spēkā stāšanās dienas. Par nepārvaramas varas apstākļiem šīs vispārīgās vienošanās ietvaros tiks uzskatītas: dabas katastrofas, ūdens plūdi, ugunsnelaime, zemestrīce un citas stihiskas nelaimes, kā arī karš un kara darbība, streiki, valdības lēmumi vai citi, no līdzējiem neatkarīgi notikumi, kurus līdzējiem nebija iespējams ne paredzēt, ne novērst, ne ietekmēt, bet kuru iestāšanās fakts padara šīs vispārīgās vienošanās saistību izpildi par objektīvi neiespējamu. Šādā gadījumā saistību izpildes termiņi tiek pagarināti par tik ilgu laiku, cik ilgi pastāvējuši iepriekš atrunātie apstākļi.

7.2. Līdzējam, kas nokļuvis nepārvaramas varas apstākļos, rakstiski jāinformē par to citi līdzēji 3 (trīs) darba dienu laikā pēc nepārvaramas varas apstākļu iestāšanās. Līdzējam, kas nokļuvis nepārvaramas varas apstākļos, pēc cita līdzēja pieprasījuma jāiesniedz izziņa vai cits dokuments, ko izsniegušas kompetentas iestādes un kurš satur konkrēto nepārvaramas varas apstākļu iestāšanās apstiprinājumu un raksturojumu.

7.3. Ja nepārvaramas varas apstākļu dēļ šī vispārīgā vienošanās nav izpildāma ilgāk par 3 (trim) kalendārajiem mēnešiem, tad katram līdzējam ir tiesības vienpusēji atteikties no tālākas šīs vispārīgās vienošanās saistību izpildes.

7.4. Izņēmuma gadījumā, kad tādu apstākļu, kas pielīdzināmi nepārvaramas varas apstākļiem, iestāšanās rezultātā, kas iestājušies ne ātrāk kā nākamajā dienā pēc šīs vispārīgās vienošanās spēkā stāšanās dienas, neviens no vispārīgo vienošanos parakstījušajiem aktīvajiem piegādātājiem nav spējīgs nodrošināt pakalpojuma izpildi nepārsniedzot katra piegādātāja piedāvājumā fiksētās maksimālās cenas, E-kataloga uzturētājs, konsultējoties ar nozares speciālistiem, kā arī pēc nepieciešamības piesaistot ekspertus, var veikt fiksēto maksimālo cenu paaugstināšanu vienādi visiem piegādātājiem tiktāl, cik tas nepieciešams pakalpojuma nodrošināšanai.

**8. VISPĀRĪGĀS VIENOŠANĀS SPĒKĀ STĀŠANĀS UN GROZĪŠANAS KĀRTĪBA**

8.1. Vispārīgā vienošanās stājas spēkā 2016.gada \_\_\_.<mēnesis>. Attiecībā uz piegādātājiem vispārīgās vienošanās 4.2.1.punkts stājas spēkā ar vispārīgās vienošanās parakstīšanas brīdi.

8.2. Vispārīgā vienošanās grozāma ar visu to piegādātāju piekrišanu, kurus skar veiktie grozījumi.

8.3. Ja nepieciešamie vispārīgās vienošanās grozījumi vienlaikus skar visus piegādātājus vai grozījumi būtiski nepieciešami vispārīgās vienošanās spēkā esamībai, piegādātāji nav tiesīgi ignorēt (bezdarbība nav pieļaujama) E-katalogu sistēmas uzturētāja pieprasījumu sniegt piekrišanu vai atteikumu veiktajiem grozījumiem.

8.4. Ja vispārīgās vienošanās 8.3.punktā noteiktajā gadījumā piegādātājs nepiekrīt grozījumiem vai ignorē E-katalogu sistēmas uzturētāja pieprasījumu sniegt piekrišanu vai atteikumu, ja un ciktāl tas tiesiski un faktiski ir iespējams, piegādātājs saglabā savu dalību vispārīgās vienošanās ietvaros, un vispārīgās vienošanas grozījumi stājās spēkā uz pārējiem līdzējiem.

8.5. Grozījumi noformējami rakstveidā un stājas spēkā ar brīdi, kad tos parakstījuši piegādātāju un E-katalogu sistēmas uzturētāja pilnvarotie pārstāvji.

**9. NOSLĒGUMA NOTEIKUMI**

9.1. Līdzēji apliecina, ka tiem ir attiecīgas pilnvaras, lai slēgtu šo vispārīgo vienošanos un uzņemtos tajā noteiktās saistības pilnā apjomā.

9.2. Vispārīgā vienošanās ir saistoša arī piegādātāju tiesību un pienākumu pārņēmējiem.

9.3. No vispārīgās vienošanās izrietošās saistības apspriežamas atbilstoši Latvijas Republikas normatīvajiem aktiem. Strīdi starp līdzējiem risināmi sarunu ceļā. Ja līdzēji 40 (četrdesmit) kalendāro dienu laikā strīdus neatrisina sarunu ceļā, šādi strīdi risināmi Latvijas Republikas tiesā normatīvajos aktos noteiktajā kārtībā.

9.4. Vispārīgā vienošanās ar pielikumiem nesatur konfidenciālu informāciju un ir publiski pieejama vietnē [www.eis.gov.lv](http://www.eis.gov.lv) vai [www.vraa.gov.lv](http://www.vraa.gov.lv).

9.5. Vispārīgā vienošanās ar pielikumiem sagatavota uz (\_\_) lpp. 2 (divos) eksemplāros, kuri glabājas pie E-kataloga uzturētāja – abiem eksemplāriem ir vienāds juridisks spēks.

9.6. Piegādātāji un pircēji vispārīgo vienošanos ar pielikumiem saņem kā elektroniskas kopijas, kas apliecinātas ar drošu elektronisko parakstu .*edoc* formātā vietnē [www.eis.gov.lv](http://www.eis.gov.lv) vai [www.vraa.gov.lv](http://www.vraa.gov.lv). Vispārīgās vienošanās kopiju eksemplāriem, kurus E-katalogu sistēmas uzturētājs ir apliecinājis atbilstoši Latvijas Republikas normatīvo aktu prasībām, ir tāds pats juridiskais spēks kā vispārīgās vienošanās oriģinālajiem eksemplāriem.

Pielikumi:

1.pielikums – Tehniskās specifikācijas un maksimālās cenas.

2.pielikums – Preču piegādes darījuma vispārīgie noteikumi.

3.pielikums – Pakalpojumu grupu specifisko prasību saraksts.

4.pielikums – Elektronisko iepirkumu sistēmas dalībnieka (piegādātāja) reģistrācijas pieteikums (veidlapa).

5.pielikums – Elektronisko iepirkumu sistēmas dalībnieka administratora pilnvarojums (veidlapa).

**10. LĪDZĒJU REKVIZĪTI UN PARAKSTI**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | | | | | | |  |  |  |
| **Valsts reģionālās attīstības aģentūra**  Reģ. Nr.90001733697  Elizabetes iela 19, Rīga, LV-1010  e-pasts: [pasts@vraa.gov.lv](mailto:pasts@vraa.gov.lv)  Valsts kase, TRELLV22  LV36TREL2580627045000 | | | | | | | z.v. | |  |
|  |  | | | |  |  |  |  |  |
| kuru pārstāv |  | | | |  |  |  |  |  |
|  | (pārstāvības tiesiskais pamats) | | | |  | (vārds, uzvārds) |  | (paraksts) |  |
|  |  | | | |  |  |  |  |  |
|  |  | | | |  |  |  |  |  |
| **Piegādātājs**  Reģ. Nr.  Adrese:  e-pasts:  Banka:  Konta Nr. | | | | | | | z.v. | |  |
|  | | | | | | |  | |  |
| kuru pārstāv |  | valdes loceklis |  | prokūrists |  |  |  |  |  |
|  | pilnvarotā pers. |  | valdes priekšs. |  |  |  |  |  |
|  | (pārstāvības tiesiskais pamats) | | | |  | (vārds, uzvārds) |  | (paraksts) |  |
|  |  | | | |  |  |  |  |  |

**1.pielikums**

**Tehniskās specifikācijas un maksimālās cenas**

(atbilstoši iepirkuma dokumentu komplektam)

**2.pielikums**

**PAKALPOJUMU IZPILDES DARĪJUMA VISPĀRĪGIE NOTEIKUMI**

**1. DARĪJUMA PRIEKŠMETS**

1.1. Piegādātājs pārdod un apņemas sniegt pircējam pirkuma pasūtījumā norādītos pakalpojumus ne vēlāk kā pirkuma pasūtījumā noteiktajā termiņā un norādītajā adresē, un pircējs pērk un apņemas pieņemt piegādātāja pirkuma pasūtījumā minētos pakalpojumus.

1.2. Pircējs samaksā piegādātājam par pakalpojumu pirkuma pasūtījumā minēto pasūtījuma summu. Pasūtījuma summu veido maksa par pakalpojumu, tai skaitā izpildes izmaksas un visi attiecināmie nodokļi un nodevas.

1.3. Darījuma izpildes laikā pircējam ir tiesības:

1.3.1. dot piegādātājam saistošus norādījumus attiecībā uz darījuma izpildi, ja līguma priekšmets pieļauj tā precizēšanu;

1.3.2. saņemt no piegādātāja informāciju un paskaidrojumus par darījuma izpildes gaitu un citiem darījuma izpildes jautājumiem;

1.3.3. vienpusēji apturēt darījuma izpildi, ja tas paredzēts šajos noteikumos, ārējā normatīvā vai citā pircējam saistošā tiesību aktā.

**2. IZPILDES TERMIŅI UN KĀRTĪBA**

2.1. Līdzēji ievēro atsevišķās specifiskās katrai pakalpojumu grupai noteiktās prasības un izpildes īpatnības, kas atrunātas Pakalpojumu grupu specifisko prasību sarakstā (Vispārīgās vienošanās 3.pielikums).

2.2. Piegādātājs veselības apdrošināšanas polises (kopā ar apdrošināto personu sarakstu), apdrošināšanas noteikumus un veselības apdrošināšanas kartes (ja darījumā paredzēta šādu karšu izsniegšana) nogādā pircējam pirkuma pasūtījumā minētajā adresē un norādītā darba laika ietvaros 10 (desmit) darba dienu laikā visā Latvijas Republikas teritorijā. Piegādātājs informē pircēja pilnvaroto personu par konkrētu dokumentācijas piegādes laiku 1 (vienu) darba dienu pirms piegādes. Veselības apdrošināšanas polisēs un kartēs (ja darījumā paredzēta karšu izsniegšana) jāparedz, ka pakalpojuma izpilde tiek uzsākta ne agrāk kā ar 10 (desmito) darbdienu pēc tam, kad šā punktā noteiktajā kārtībā piegādātājs ir informējis pircēja pilnvaroto personu par konkrētu dokumentācijas piegādes laiku, ja vien darījumā puses nav vienojušās par citu izpildes uzsākšanas termiņu.

2.3. Piegādātājam, izrakstot piegādi (pakalpojuma sniegšanas) apliecinošos dokumentus, izpildes pamatojumam jānorāda vispārīgās vienošanās numurs un E-katalogu sistēmas piešķirtais darījuma numurs. Piegādes–pakalpojuma sniegšanas apliecinošos dokumentus (rēķinus, preču pavadzīmes) var sagatavot un iesniegt elektroniskā formā, ja pircējs šādu iespēju norādījis E-katalogu sistēmā izveidotā darījuma komentāros vai tas ir saskaņots ar pircēju.

2.4. Šo noteikumu 2.2.punktā minētā dokumentācija tiek uzskatīta par faktiski saņemtu ar piegādi (pakalpojuma sniegšanas) apliecinošo dokumentu parakstīšanu atbilstoši Latvijas Republikā spēkā esošajām grāmatvedības prasībām, vai nodošanas un pieņemšanas akta parakstīšanu, ja tas paredzēts ārējā normatīvā vai citā pusei saistošā tiesību aktā.

2.5. Pirms piegādi (pakalpojuma sniegšanas) apliecinošo dokumentu parakstīšanas pircējam ir pienākums nekavējoties veikt piegādātās dokumentācijas sākotnējo pārbaudi, kurā ietilpst vismaz piegādāto veselības apdrošināšanas polišu, apdrošināšanas noteikumu un veselības apdrošināšanas karšu (ja darījumā paredzēta šādu karšu izsniegšana) skaita pārbaude, kā arī apdrošināto personu saraksta esamības pārbaude.

2.6. Pēc pārbaudes pircējam ir pienākums dokumentācijas saņemšanas faktu 2 (divu) darba dienu laikā atzīmēt E-katalogu sistēmā. Ja pircējs attiecīgās darbības neveic, sistēmas ietvaros pircējs saņem atgādinājuma paziņojumus, pēc kuriem, ja pircējs neveic paredzētās darbības, pieņemams, ka dokumentācijā nav tādu trūkumu, kas konstatējami sākotnējās pārbaudes laikā un dokumentācijas saņemšanas fakts E-katalogu sistēmā uzskatāms par notikušu.

2.7. Ja pakalpojuma sniegšanas gaitā tiek konstatēts, ka pakalpojumu nav iespējams veikt, par to nekavējoties tiek informēta darījuma otra puse. Šādā gadījumā piegādātājam pakalpojuma sniegšana nekavējoties jāpārtrauc un jāpaziņo par to pircējam 1 (vienas) darba dienas laikā no pakalpojuma sniegšanas pārtraukšanas. Šajā gadījumā pircējam un piegādātājam 5 (piecu) darba dienu laikā jāvienojas par neizmantotās, bet samaksātās pakalpojuma cenas (apdrošināšanas prēmijas) daļas atmaksas apjomu. Samaksātās pakalpojuma cenas (apdrošināšanas prēmijas) daļas atmaksu piegādātājs veic 20 (divdesmit) darbdienu laikā.

2.8. Ja pircēja un piegādātāja starpā rodas strīds par sniedzamā pakalpojuma atbilstību pirkuma pasūtījumam, strīds tiek risināts savstarpējā sarunu ceļā. Lai noteiktu pakalpojuma atbilstību pirkuma pasūtījumam pircējs un piegādātājs var vienoties par ekspertīzes veikšanu, izdevumus par ekspertīzi sedz līdzējs, kurš atzīts par vainīgu. Ja strīds netiek atrisināts 40 (četrdesmit) kalendāro dienu laikā, tas risināms Latvijas Republikas tiesā atbilstoši normatīvo aktu prasībām.

**3. PAKALPOJUMU KVALITĀTE**

3.1. Pakalpojuma izpildes brīdī sniegtajam pakalpojumam jāatbilst pirkuma pasūtījumam un vispārīgajā vienošanās norādītajām minimālajām tehniskajām un izpildes prasībām. Pakalpojuma kvalitātei jāatbilst pieņemtajiem standartiem, kā arī obligātajām prasībām ekspluatācijas un vides drošības jomā, t.i., piegādātājs nodrošina, ka pircējam sniegtā pakalpojuma rezultāts ir kvalitatīvs, derīgs lietošanai, drošs un nerada apdraudējumu pircēja mantai, kā arī personu veselībai un dzīvībai un atbilst Latvijas Republikas normatīvo aktu prasībām.

3.2. Piegādātājs sedz pircējam visus pierādītos ar pakalpojuma neatbilstību kvalitātei saistītos zaudējumus.

3.3. Pircējam 5 (piecu) darba dienu laikā no šo noteikumu 2.2.punktā norādītās dokumentācijas faktiskās saņemšanas ir tiesības pārbaudīt piegādātāja piegādātās dokumentācijas (kas raksturo pakalpojuma sniegšanu) kvalitāti un atzīmēt veiktās pārbaudes rezultātu E-katalogu sistēmā. Ja pircējs attiecīgās darbības neveic, sistēmas ietvaros pircējs saņem atgādinājuma paziņojumus, pēc kuriem, ja pircējs neveic paredzētās darbības (neatzīmē E-katalogu sistēmā dokumentācijas kvalitāti un/vai attiecīgajā E-katalogu sistēmas vietnē nenorāda uz piegādātās dokumentācijas trūkumiem vai nenoraida kvalitātes pārbaudi kā neiespējamu), uzskatāms, ka dokumentācijai sākotnējo trūkumu nav un pircējs to ir pieņēmis.

3.4. Ja saņemta nekvalitatīva vai neatbilstoša dokumentācija, pārbaudes laikā veicot atzīmi E-katalogu sistēmā atbilstoši 3.3.punktā noteiktajam, papildus tiek pievienota informācija par pretenzijas būtību.

3.5. Ja pircējs 3.3.punktā paredzētās pārbaudes laikā konstatē dokumentācijas trūkumus, pircējs nosūta piegādātājam pretenziju. Pretenzijā norāda konstatēto dokumentācijas neatbilstību tehniskajai specifikācijai, pirkuma pasūtījumam, darījuma noteikumiem vai pakalpojumu grupu specifiskajam prasību sarakstam.

3.6. Pēc šo darījuma noteikumu 3.5.punktā minētās pircēja pretenzijas saņemšanas, piegādātājam ir pienākums 2 (divu) darba dienu laikā par saviem finanšu līdzekļiem apmainīt un abpusēji saskaņotā laikā piegādāt pircējam tādu dokumentāciju, kura atbilst izvirzītajiem noteikumiem, ievērojot noteikumu 2.2.punktā noteikto kārtību. Piegādātājam ir pienākums reaģēt uz pircēja pretenziju arī tad, ja tā ir saņemta pa faksu vai elektronisko pastu, uzskatot to par pretenzijas saņemšanas brīdi. Vienlaikus pircējam ir pienākums pretenzijas oriģinālu nosūtīt piegādātājam pa pastu vai parakstītu ar drošu elektronisko parakstu – uz elektronisko pastu.

**4. Konfidencialitātes nosacījumi**

4.1. Puses ievēro konfidencialitātes nosacījumus, kuri norādīti 3.pielikuma 2.3.punktā. Pircējs var informēt piegādātāju par papildus specifiskiem konfidencialitātes aspektiem izveidotā groza komentāros un/vai puses var vienoties par specifiskiem konfidencialitātes aspektiem darba uzdevumā.

**5. SAMAKSAS KĀRTĪBA**

5.1. Pircējs apņemas pakalpojumu pieņemt un par to samaksāt pirkuma pasūtījumā norādītajā apjomā. Pakalpojuma izpildei nepieciešamo darba samaksas, nodokļu, kā arī pakalpojuma sniedzēja transporta izdevumi, kā arī citi izdevumi saistībā ar pakalpojuma izpildi ir iekļauti pasūtījuma summā. Ja puses uzskata, ka pakalpojumu nav iespējams veikt vai turpināt, pircēja pienākums samaksāt par faktiski veikto un pieņemto pakalpojuma daļu.

5.2. Samaksu par 2.2.punktā noteiktajām prasībām atbilstošas dokumentācijas piegādi un uz tās pamata sniedzamajiem pakalpojumiem pircējs veic, pamatojoties uz piegādātāja izrakstīto piegādi (pakalpojuma sniegšanas) apliecinošo dokumentu saskaņā ar Pakalpojumu grupu specifisko prasību saraksta (Vispārīgās vienošanās 3.pielikums) 6.1.punktā noteikto kārtību.

Piegādi (pakalpojuma sniegšanas) apliecinošā dokumentā veic norādi, ka samaksas termiņš nosakāms „saskaņā ar vispārīgo vienošanos”.

5.3. Par samaksas dienu uzskatāma diena, kad piegādātājs naudu saņēmis savā kontā.

5.5. Pircējam ir tiesības vienpusēji apturēt un atlikt darījumā paredzētos maksājumus, ja tas paredzēts ārējā normatīvā vai citā pircējam saistošā tiesību aktā.

**6. ATBILDĪBA**

6.1. Piegādātājs uzņemas:

6.1.1. visu atbildību par precēm (ja preču piegāde paredzēta pakalpojuma izpildes ietvaros), tajā skaitā par jebkādiem preču bojājumiem un nejaušu bojāeju, līdz preču pavadzīmes parakstīšanai;

6.1.2. risku par darījumā neparedzētiem pakalpojumiem, kas nepieciešami darījuma pilnīgai izpildei, izņemot, ja: neparedzēto pakalpojumu nepieciešamība ir radusies tādu no līdzēju gribas neatkarīgu apstākļu dēļ, kurus līdzēji, slēdzot darījumu, nevarēja paredzēt; neparedzētie pakalpojumi ir ierosināti pēc pircēja iniciatīvas, pircējam precizējot vai papildinot līguma priekšmetu vai līguma objektu, ja līguma priekšmets vai objekts pieļauj tā precizēšanu vai papildināšanu; darījums objektīvu, no piegādātāja gribas neatkarīgu iemeslu dēļ nav izpildāms, ja netiek veikti neparedzētie pakalpojumi.

6.2. Darījuma izpildes laikā piegādātājam ir pienākums:

6.2.1. saskaņot ar pircēju pasūtījumā minētos jautājumus, kas saistīti ar darījuma izpildi;

6.2.2. laikus informēt pasūtītāju par iespējamiem vai paredzamiem kavējumiem darījuma izpildē un apstākļiem, notikumiem un problēmām, kas ietekmē darījuma precīzu un pilnīgu izpildi vai tā izpildi noteiktajā laikā, bet ilgtermiņa un liela apjoma darījumos, kuru līguma cena pārsniedz 42 000 euro, – arī par līgumā minētiem apstākļiem un notikumiem, kuru dēļ var tikt ietekmēta līguma precīza un pilnīga izpilde vai tā izpilde noteiktajā laikā..

6.3. Par saistību neizpildi tiek noteikta šāda atbildība:

6.3.1. par izpildes termiņa, kas norādīts šo darījumu noteikumu 2.2.punktā vai nekvalitatīvi izpildīto pakalpojumu trūkumu novēršanas termiņa nokavējumu pircējs ir tiesīgs pieprasīt līgumsodu, kas aprēķināms 1 % (viena procenta) apmērā, bet ne vairāk par 10 % (desmit procentiem) no neizpildīto vai nekvalitatīvi veikto pakalpojumu pasūtījuma summas par katru pakalpojuma izpildes vai nekvalitatīvā pakalpojuma trūkumu novēršanas nokavējuma dienu. Līgumsoda samaksa neatbrīvo piegādātāju no pienākuma izpildīt pakalpojumu, ja vien pircējs nav vienpusēji atteicies no noslēgtā darījuma saskaņā ar darījuma noteikumu 7.2.punktu;

6.3.2. par samaksas termiņa kavējumu piegādātājs ir tiesīgs pieprasīt līgumsodu, kas aprēķināms 1 % (viena procenta) apmērā, bet ne vairāk par 10 % (desmit procentiem) no laikā nesamaksātās pakalpojuma izpildes maksas summas par katru nokavējuma dienu.

6.4. Līgumsodu:

6.4.1. pircējs ir tiesīgs ieturēt no piegādātāja samaksājot par pakalpojumu vai arī izrakstot atsevišķu rēķinu;

6.4.2. piegādātājs ir tiesīgs ieturēt no pircēja, izrakstot atsevišķu rēķinu.

6.5. Aprēķinātos nokavējuma procentus pusei ir pienākums samaksāt 20 (divdesmit) kalendāro dienu laikā pēc otras puses attiecīgā rēķina nosūtīšanas. Nokavējuma procentu samaksa neatbrīvo līdzējus no darījuma izpildes un zaudējumu atlīdzināšanas pienākuma.

6.6. Ja nokavēts kāds no vispārīgajā vienošanās noteiktajiem termiņiem, līgumsods tiek aprēķināts par periodu, kas sākas nākamajā kalendārajā dienā pēc vispārīgajā vienošanās noteiktā saistību izpildes termiņa un ietver dienu, kurā saistības izpildītas.

6.7. Ja pircējs kādā no šo noteikumu 8.2.1.–8.2.2., 8.2.5.–8.2.12.punktiem noteiktajā kārtībā piegādātāja vainojamas rīcības dēļ vienpusēji izbeidz preču piegādes darījumu, piegādātājs maksā pircējam līgumsodu 15 % (piecpadsmit procentu) apmērā no darījuma summas. Par līgumsoda apmēru pircējs izraksta atsevišķu rēķinu (šādā gadījumā piegādātājam ir pienākums veikt aprēķinātā līgumsoda samaksu 15 (piecpadsmit) darba dienu laikā pēc rēķina nosūtīšanas).

6.8. Ja pasūtītājs ir norādījis nepareizu izpildes adresi vai saskaņotajā izpildes laikā pasūtītājs nav nodrošinājis personu, kas nodrošinās pakalpojuma sniegšanas pieņemšanu un minēto iemeslu dēļ pakalpojuma faktiskā izpilde nav notikusi, pasūtītājs maksā piegādātājam faktiskās ar pakalpojumu saistītās piegādes izmaksas, bet ne vairāk kā EUR 70,00 (septiņdesmit *euro*). Konkrētās faktiskās piegādes izmaksas ir jāpierāda piegādātājam.

**7. NEPĀRVARAMA VARA**

7.1. Līdzēji ir atbrīvoti no atbildības par no darījuma izrietošo saistību daļēju vai pilnīgu neizpildi, ja tā radusies sakarā ar nepārvaramas varas apstākļu pastāvēšanu atbilstoši vispārīgajā vienošanās atrunātajiem noteikumiem.

**8. DARĪJUMA SPĒKĀ STĀŠANĀS UN SPĒKĀ ESAMĪBAS NOTEIKUMI**

8.1. Darījums par pakalpojuma sniegšanu stājas spēkā no brīža, kad pircējs ir atzinis (apstiprinājis) piegādātāja piedāvājumu (oferti) un tas fiksēts ar saistošu ierakstu datu bāzē, un ir spēkā līdz no darījuma izrietošo saistību pilnīgai izpildei.

8.2. Pircējam ir tiesības vienpusēji atteikties no pakalpojuma izpildes darījuma, ja:

8.2.1. izpildes termiņš nav ticis pagarināts un piegādātājs notiktajā termiņā neuzsāk pakalpojuma sniegšanu un šā iemesla dēļ pircējs vairs nav ieinteresēts darījuma izpildē;

8.2.2. piegādātājs sniedzis nekvalitatīvu, darījuma noteikumiem vai E-katalogā iekļautajiem pakalpojuma aprakstiem neatbilstošu pakalpojumu un 2 (divu) darba dienu laikā nevar novērst nekvalitatīvā pakalpojuma trūkumus vai sniegt atbilstošu pakalpojumu, un šā iemesla dēļ pircējs vairs nav ieinteresēts darījuma izpildē;

8.2.3. ir pasludināts Piegādātāja maksātnespējas process vai iestājas citi apstākļi, kas liedz vai liegs Piegādātājam turpināt darījuma izpildi saskaņā ar Vienošanās un darījuma noteikumiem vai kas negatīvi ietekmē pasūtītāja tiesības, kuras izriet no Līguma;

8.2.4. pret Piegādātāju tikušas vērstas tiesiskas darbības, kas saistītas ar aresta uzlikšanu vairāk kā 50 % (piecdesmit procentiem) no Piegādātāja bilances aktīviem;

8.2.5. piegādātājs darījuma noslēgšanas vai izpildes laikā sniedzis nepatiesas vai nepilnīgas ziņas vai apliecinājumus vai veicis prettiesisku darbību;

8.2.6. ir zudis, zaudējis spēku, atcelts vai kļuvis nerealizējams līguma nodrošinājums (ja tāds paredzēts), un tas pēc pircēja vai Elektronisko iepirkumu sistēmas uzturētāja pieprasījuma nav aizstāts ar citu līdzvērtīgu nodrošinājumu uz pircējam pieņemamiem noteikumiem;

8.2.7. Piegādātājs ir patvaļīgi pārtraucis darījuma izpildi, tai skaitā, ja piegādātājs nav sasniedzams juridiskajā adresē vai deklarētajā dzīvesvietas adresē;

8.2.8. ārvalstu finanšu instrumenta vadībā iesaistītā iestāde ir konstatējusi normatīvo aktu pārkāpumus darījuma noslēgšanas vai izpildes gaitā, un to dēļ tiek piemērota darījuma izmaksu korekcija 100 % apmērā;

8.2.9. ārvalstu finanšu instrumenta vadībā iesaistīta iestāde saistībā ar piegādātāja darbību vai bezdarbību ir noteikusi ārvalstu finanšu instrumenta finansēta projekta izmaksu korekciju vairāk nekā 25 % (divdesmit piecu procentu) apmērā no darījuma summas;

8.2.10. Piegādātājs nevar nodrošināt iepirkuma dokumentācijā norādīto apakšuzņēmēju piedalīšanos vai darbu izpildē iesaistīto speciālistu kvalifikāciju, kāda norādīta Piegādātāja piedāvājumā;

8.2.11. piegādātājs pārkāpj vai nepilda citu būtisku darījumā paredzētu pienākumu vai ir nodarījis pircējam zaudējumus;

8.2.12. tas paredzēts ārējā normatīvā vai citā pircējam saistošā tiesību aktā.

8.3. Tiesības atteikties no darījuma pircējs var izlietot, ja piegādātājs ir ticis brīdināts par pārkāpumu, kas ir pamats darījuma izbeigšanai, un 3 (trīs) darbdienu laikā nav novērsis darījuma atcelšanas pamatu. Šā punktā piemērošanu neietekmē, vai brīdinājumu ir nosūtījis pircējs, E-iepirkumu sistēmas uzturētājs vai E-iepirkumu sistēma.

8.4. Darījums tiek izbeigts šādos gadījumos:

8.4.1. ārvalstu finanšu instrumenta vadībā iesaistīta iestāde konstatējusi normatīvo aktu pārkāpumus vispārīgās vienošanās vai darījuma noslēgšanas vai izpildes gaitā, un to dēļ tiek piemērota projekta izmaksu korekcija vismaz 50 % (piecdesmit procentu) apmērā;

8.4.2. Ministru kabinets ir pieņēmis lēmumu par attiecīgā struktūrfondu plānošanas perioda prioritāšu pārskatīšanu, un tādēļ pasūtītājam ir būtiski samazināts vai atņemts ārvalstu finanšu instrumenta finansējums, ko pasūtītājs gribēja izmantot līgumā paredzēto maksājuma saistību segšanai;

8.4.3. turpmāku darījuma izpildi padara neiespējamu vai apgrūtina nepārvarama vara.

**9. NOSLĒGUMA NOTEIKUMI**

9.1. Darījums ir saistošs arī līdzēju tiesību un pienākumu pārņēmējiem. Tostarp pircējam ir tiesības aizstāt sevi noslēgtā darījumā ar citu iestādi, ja pircēju kā iestādi reorganizē vai mainās tā kompetence. Piegādātāju aizstāj, ja atbilstoši komerctiesību jomas normatīvo aktu noteikumiem notiek komersanta reorganizācija un uzņēmuma pāreja.

9.2. Ja darījums slēgts pastāvot tādiem apstākļiem vai attiecīgie apstākļi iestājas darījuma izpildes laikā, kas paredz kāda ārēja normatīva vai cita pircējam saistoša tiesību akta regulējuma piemērošanu darījuma izpildei (piemēram, darījumam paredzēts noteiktas izcelsmes finansējums, darījumā kā pircējs iestājas noteikta veida subjekts u.c. īpaši nosacījumi), šos noteikumus piemēro tiktāl, ciktāl to neierobežo attiecīgais pircējam saistošais tiesību akts.

9.3. No darījuma izrietošās saistības apspriežamas atbilstoši Latvijas Republikas normatīvajiem aktiem un strīdi risināmi vispārīgajā vienošanās noteiktajā kārtībā.

**3.pielikums**

**Pakalpojumu grupu specifisko prasību saraksts**

|  |  |
| --- | --- |
|  | **Papildu nosacījumi pie Pakalpojumu izpildes darījuma vispārīgajiem noteikumiem** |
| **1.** | **Speciālie darījuma slēgšanas nosacījumi** |
| 1.1. | Apdrošināšanas darījumā ietilpst šādu darījuma apliecinošu dokumentu piegāde pircējam:   1. veselības apdrošināšanas polises; 2. apdrošināto personu saraksts; 3. apdrošināšanas noteikumi, kuri var tikt iesniegti papīra formātā pasūtītājam vai nodrošināta tieša elektroniska pieeja tiem apdrošināšanas pakalpojumu sniedzēja mājas lapā (vispārīgās vienošanās laikā piegādātājam, ja tas izdara grozījumus noteikumos, ir pienākums attiecīgās darbības un grozījumus saskaņot ar E-katalogu sistēmās uzturētāju); 4. veselības apdrošināšanas kartes (ja darījumā paredzēta šādu karšu izsniegšana). |
| 1.2. | Lai nodrošinātu iespēju apdrošinātājam noteikt pasūtījumam atbilstošu cenu, E-katalogu sistēma nosūta visiem E-katalogu sistēmā aktīvajiem piegādātājiem paziņojumu par pasūtījumu, nosakot 3 (trīs) darba dienas piedāvājuma sagatavošanai. |
| 1.3. | Veicot pasūtījumu, pircējs darījumam komentāru laukā:   1. norāda kopējo pircēja darbinieku skaitu un darbinieku skaitu; 2. norāda apdrošināšanas darījuma periodu. (1. vai 2.pakalpojumu grupā apdrošināšanas pakalpojumu darījums tiek slēgts uz 1 (vienu) gadu. 3.pakalpojumu grupā apdrošināšanas periods nepārsniedz jau iepriekš noslēgtā (1. vai 2.pakalpojumu grupā) apdrošināšanas darījuma beigu termiņu). |
| 1.4. | Pircējs ir tiesīgs iegādāties papildu apdrošināšanas polises no konkrēta piegādātāja, izmantojot E-katalogu sistēmas speciālo sadaļu ‒ 3.pakalpojumu grupu „EIS ietvaros noslēgtā darījuma (apdrošināšanas līguma) apjoma palielināšana (papildpolises pasūtīšana) no sākotnējā pakalpojumu sniedzēja”, ja pircējs E-katalogu sistēmā ar attiecīgo piegādātāju vispārīgā kārtā iepriekš ir noslēdzis apdrošināšanas darījumu un klāt iegādājamo apdrošināšanas polišu skaits nepārsniedz 15 % (piecpadsmit procentus) no sākotnēji iegādāto apdrošināšanas polišu skaita (skaitot visus šādus darījumus kopā).  Šādu darījumu pircējs e-katalogu sistēmā ir tiesīgs slēgt ne biežāk kā reizi mēnesī un šāda apdrošināšanas pakalpojumu darījuma (apdrošināšanas polišu) spēkā esamība, tās darbības ilgums nosakāms atlikušajam periodam sākotnējai polisei, kura iegādāta 1. un 2.pakalpojumu grupā.  Cena 3.pakalpojumu grupā tiek noteikta, izvēloties maksimālo cenu, kuru piegādātājs ir piedāvājis attiecīgajā pozīcijā. |
| 1.5. | Līdzēji var jebkurā laikā izbeigt apdrošināšanas pakalpojumu darījumu, par to savstarpēji vienojoties. Šāda vienošanās vienlaikus attiecas arī uz visiem tiem darījumiem, kas slēgti šī pielikuma 1.4.punktā norādītajā kārtībā. |
| 1.6. | 1. un 2.pakalpojumu grupā pircējs, pasūtot pamatpakalpojumu, ir tiesīgs izvēlēties tikai:   1. vienu papildpakalpojumu komplektu (veidu), ja apdrošināto personu skaits ir līdz 30 (trīsdesmit); 2. divu papildpakalpojumu komplektus (veidus), ja apdrošināto personu skaits ir no 31 (trīsdesmit viena) līdz 70 (septiņdesmit); 3. trīs papildpakalpojumu komplektus (veidus), ja apdrošināto personu skaits ir lielāks nekā 71 (septiņdesmit viens); 4. ja apdrošināto personu skaits ir lielāks nekā 1000 (viens tūkstotis), tad puses vienojas par papildpakalpojumu komplektu (veidu) skaitu. |
| **2.** | **Apdrošināšanas atlīdzības nosacījumi** |
| 2.1 | Apdrošināšanas atlīdzība netiek piemērota izdevumiem, kas radušies pirms vai pēc apdrošināšanas darījuma perioda. Apdrošināšanas izdevumi tiek piemēroti tikai pierādītiem izdevumiem. Par pierādītiem izdevumiem tiek uzskatīti izdevumi, kuri tiek apliecināti ar šī pielikuma 4.4.apakšpunktā norādītajiem dokumentu veidiem. |
| 2.2. | Apdrošināšanas atlīdzība tiek aprēķināta atbilstoši izvēlētajai apdrošināšanas programmai, apdrošināšanas līguma nosacījumiem un noteiktajam cenrādim par pakalpojumu samaksu ārpus līgumiestādēm. |
| 2.3. | Nelīgumiestādēs pakalpojumu samaksa (atlīdzība) tiek nodrošināta ne mazākā apmērā kā līgumiestādēs noteiktā apdrošinājuma summa. Ja apdrošinātā persona (darbinieks) līgumiestādē ir norēķinājies no saviem personīgajiem līdzekļiem, pakalpojumu apmaksa (atlīdzība) tiek nodrošināta ne mazākā apmērā kā līgumā noteiktā apdrošinājuma summa. |
| 2.4. | Ja apdrošinātā persona nav iepriekš saskaņojusi maksas stacionārā pakalpojuma apmaksu, pirms pakalpojuma saņemšanu, tas nav par pamatu, lai apdrošinātājs neizmaksātu apdrošināšanas atlīdzību. |
| **3.** | **Speciālie darījuma nosacījumi pircējam** |
| 3.1. | Pircēja pienākums ir nodot nekavējoties, bet ne vēlāk kā 30 (trīsdesmit) kalendāro dienu laikā, apdrošinātās personas veselības apdrošināšanas karti (ja darījumā tādas ir paredzētas un karte ir izsniegta apdrošinātajai personai) piegādātājam (nodošanas laiku saskaņojot ar piegādātāju) šādos gadījumos:   1. apdrošinātās personas karte ir tikusi bojāta un to nepieciešams apmainīt pret jaunu (ievērojot piegādātāja noteikumos noteikto kārtību un cenu); 2. atsevišķās apdrošināšanas polises darbība tiek izbeigta pirms apdrošināšanas darījuma termiņa. |
| 3.2. | Pircējam ir pienākums pēc pakalpojumu izpildes darījuma vispārīgo noteikumu 3.3.punktā noteiktās kvalitātes pārbaudes un attiecīgas atzīmes sistēmā 3 (trīs) darba dienu laikā izsniegt visām apdrošinātajām personām:   1. veselības apdrošināšanas polises; 2. apdrošināšanas noteikumus vai informēt apdrošinātās personas, ka apdrošināšanas noteikumi pieejami elektroniski, norādot precīzu interneta adresi; 3. apdrošinātās personas veselības apdrošināšanas kartes (ja darījumā bija paredzēta karšu izsniegšana). |
| 3.3. | Pircējam ir tiesības jebkurā laikā, paziņojot par to piegādātājam, izbeigt atsevišķo apdrošināšanas polišu darbību šādos gadījumos:   1. apdrošinātā persona ir pārtraukusi darba tiesiskās attiecības ar pircēju; 2. mainot amatu pircēja iestādes ietvaros, piemēram, iekšējie normatīvie akti paredz, ka persona, kura pilda attiecīgus amata pienākumus, netiek apdrošināta. |
| 3.4. | Pircējs paziņo piegādātājam rakstiski (informāciju nosūtot elektroniski uz kontaktpersonas e-pastu vai nosūtot pa pastu) par šī pielikuma 3.3.apakšpunktā minētajiem iestājušajiem apstākļiem. Pircējs paziņojumā piegādātājam norāda attiecīgās /-o apdrošināšanas polises numuru, kuras darbības termiņš ir jāpārtrauc. Piegādātājs veic **prēmiju aprēķinu proporcionāli atlikušajam periodam** par pilniem mēnešiem (tas nozīmē, ka viena mēneša apdrošināšanas prēmija tiek noteikta kā 1/12 (viena divpadsmitā) daļa no gada apdrošināšanas prēmijas) 30 (trīsdesmit) kalendāro dienu laikā pēc informācijas saņemšanas. Aprēķinot prēmijas atlikumu par izslēgtajām apdrošinātajām personām, netiek ņemti vērā administratīvie izdevumi.  Puse savstarpēji vienojas par to vai prēmijas atlikumu uzkrāj apdrošinātājs turpmākiem norēķiniem par pasūtītāja darījumiem ar apdrošinātāju vai prēmijas atlikums tiek atskaitīts atpakaļ pasūtītājam uz pasūtītāja norādīto kontu. |
| **4.** | **Speciālie darījuma nosacījumi pircēja apdrošinātajām personām** |
| 4.1. | Apdrošinātā persona par saņemtajiem ārstnieciskajiem pakalpojumiem norēķinās (gadījumos, ja apdrošinātajai personai nav veselības apdrošināšanas kartes vai ja ārstniecības iestāde, kura sniedz pakalpojumu, nav piegādātāja līgumiestāde, vai ja apdrošinātā persona ir iegādājusies papildu pakalpojumu, par kuru pircējs piedāvā norēķināties tikai ar pēcapmaksu) no personīgajiem līdzekļiem apdrošināšanas periodā un ne vēlāk kā 3 (trīs) mēnešus pēc pakalpojuma saņemšanas, bet ne vēlāk kā 30 (trīsdesmit) kalendāro dienu laikā pēc līguma darbības beigām, iesniedz atlīdzības pieteikumu par apdrošināšanas atlīdzības izmaksu. |
| 4.2. | Apdrošināšanas atlīdzību var pieteikt elektroniski neklātienē (piemēram, izmantojot e-pastu, mājas lapu utt.). Pastāv papildu iespējas, ka apdrošināšanas atlīdzību var pieteikt arī piegādātāja birojā un nosūtot attiecīgu pieteikumu pa pastu. Apdrošinātās personas pilnvarotās personas vai likumiskais pārstāvis apdrošināšanas atlīdzību var pieteikt tikai piegādātāja birojā vai nosūtot pa pastu. |
| 4.3. | Ja apdrošinātā persona ir norēķinājusies no personīgajiem līdzekļiem, apdrošināšanas atlīdzība tiek izmaksāta apdrošinātajai personai vai tās pilnvarotajai personai.  Apdrošināšanas atlīdzība tiek izmaksāta ne vēlāk kā 15 (piecpadsmit) kalendāro dienu laikā pēc šajā pielikumā 4.4.apakšpunktā norādīto dokumentu saņemšanas, un ne vēlāk kā 45 (četrdesmit piecas) kalendāro dienu laikā pēc līguma darbības beigām. |
| 4.4. | Apdrošināšanas atlīdzības saņemšanai apdrošinātajai personai ne vēlāk kā 3 (trīs) mēnešus pēc pakalpojuma saņemšanas, bet ne vēlāk kā 30 (trīsdesmit) kalendāro dienu laikā pēc līguma darbības beigām ir jāiesniedz apdrošināšanas atlīdzības pieteikums un elektroniskā kases aparāta čeks vai stingrās uzskaites kvīts. Dokumentam jāsatur šāda informācija:   1. pakalpojuma sniedzēja nosaukums, reģistrācijas numurs, juridiskā adrese; 2. pakalpojuma saņēmēja vārds, uzvārds, personas kods; 3. pakalpojuma detalizēts atšifrējums, pakalpojuma cena, pakalpojuma saņemšanas datums; 4. apdrošināšanas atlīdzības pamatojoša medicīniska dokumentācija:  * izraksts no medicīniskās kartes un/vai norīkojums, kurā norādīta klīniskā diagnoze, lietotā ārstēšana un izmeklējumi, kas apstiprina uzstādīto diagnozi, ja saņemti maksas ambulatorie vai stacionārie pakalpojumi, ambulatorā vai stacionārā rehabilitācija; * receptes kopija, ja iegādāti medikamenti vai optikas preces; * izraksts no medicīniskās kartes, kurā ir norādīta diagnoze un veiktas manipulācijas, ja saņemti zobārstniecības pakalpojumi; * abonementa kopija vai abonementa apmeklējumu kartes kopija, kurā uzrādītas apmeklējumu reizes un saņemto pakalpojumu precīzs nosaukums, ja saņemti sporta pakalpojumi;  1. cita dokumentācija, kuru pieprasa piegādātājs, lai izvērtētu, vai ir iestājies apdrošināšanas gadījums. |
| **5.** | **Speciālie darījuma nosacījumi piegādātājam** |
| 5.1. | Piegādātājam ir pienākums apdrošināšanas darījuma noslēgšanas gadījumā izsniegt pircējam to dokumentu kopumu, kas ir neatņemama apdrošināšanas darījuma sastāvdaļa (saskaņā ar šī pielikuma 1.1.apakšpunktā noteikto). |
|  | Piegādātājam ir pienākums apdrošināto personu informēt (izmantojot e-pastu, pastu vai citu saziņas veidu) par apdrošinājuma summas atlikumu. Piegādātājam ir tiesības izvēlēties par kādu apdrošinājuma summas atlikumu tas informēs apdrošināto personu. |
| 5.2. | Piegādātājam ir tiesības piedzīt no pircēja naudas summu, kas ir izmaksāta līgumorganizācijai:   1. pārsniedzot apdrošinājuma summu; 2. pārsniedzot limitu; 3. saņemot ārstniecības pakalpojumu, kas apdrošināšanas programmā nav paredzēts. |
| 5.3. | Piegādātājs var vienpusēji mainīt līgumorganizāciju sarakstā iekļautās ārstniecības iestādes, par to informējot E-katalogu sistēmas uzturētāju un pircējus, ar kuriem E-katalogu sistēmā noslēgti apdrošināšanas darījumi. |
| 5.4. | Gadījumā, ja piegādātājam lēmuma pieņemšanai nav iesniegti visi nepieciešamie dokumenti vai ir nepieciešami papildu dokumenti, tie, norādot iesniegšanas termiņu, kas nav īsāks par 30 (trīsdesmit) kalendārām dienām, tiek pieprasīti no pircēja vai apdrošinātās personas. |
| 5.5. | Pārtraucot līgumu pirms tā darbības termiņa beigām, apdrošinātājs aprēķina un izmaksā prēmijas daļu par neizmantoto apdrošināšanas darījuma darbības laiku par katru apdrošināto personu atsevišķi. Piegādātājs veic prēmiju aprēķinu proporcionāli atlikušajam periodam par pilniem mēnešiem (tas nozīmē, ka viena mēneša apdrošināšanas prēmija tiek noteikta kā 1/12 (viena divpadsmitā) daļa no gada apdrošināšanas prēmijas). Aprēķinot prēmijas atlikumu par izslēgtajām apdrošinātajām personām, netiek ņemti vērā administratīvie izdevumi. |
| 5.1. | Pakalpojuma sniedzējam jānodrošina vismaz vienas vienības (pozīcijas) apdrošināšanas prēmijas pieejamību nepārsniedzot 213,43 EUR (divi simti trīspadsmit *euro* 43 centi), nosacījums attiecas uz 1.iepirkuma un 2.iepirkuma priekšmeta katras daļas pamatprogrammu, kurā iekļauta „Pacienta iemaksa”, „Ambulatorā maksas palīdzība”, „Stacionārā maksas palīdzība”. |
| **6.** | **Samaksa par pakalpojumu** |
| 6.1. | Samaksu pircējs veic ievērojot šādus nosacījumus:  1) Prēmijas maksājums veicams 25 (divdesmit piecu) darba dienu laikā pēc piegādātāja izrakstīta piegādi (pakalpojuma sniegšanu) apliecinošo dokumenta saņemšanas;  2) Ja kopējais prēmijas maksājums ir 5000 EUR (pieci tūkstoši *euro*) vai lielāks, pircējam ir tiesības veikt prēmijas samaksu, sadalot maksājumu četrās daļās, kur katrs kārtējais maksājums ir veicams reizi trijos mēnešos. Pirmais maksājums veicams 25 (divdesmit piecu) darba dienu laikā pēc piegādātāja izrakstīta piegādi (pakalpojuma sniegšanu) apliecinošo dokumenta saņemšanas.  *Ja kopējais prēmijas maksājums ir mazāks par 5000 EUR (pieci tūkstoši euro), pircējs un pakalpojuma sniedzējs var vienoties, ka samaksai piemērojama 2) apakšpunktā noteiktā kārtība.* |
| 7. | Pēc apdrošināto personu pieprasījuma Piegādātājs izsniedz arī garantijas vēstules maksas stacionārajiem pakalpojumiem un plaša spektra diagnostiskajiem izmeklējumiem ar jaunākās tehnoloģijas izmeklēšanu. |

**4.pielikums**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Elektronisko iepirkumu sistēmas**  **dalībnieka (piegādātāja) reģistrācijas pieteikums** | | | | | | | | | |
|  | | | |  | | | | | |
|  | | | |  | | | | | |
|  | | | |  | | | | | |
|  | | | | | | | | | |
|  | | | | | | | | | |
|  | | | | | | | | | |
| ko pārstāv | |  | | |  |  | | |  |
|  | |  | | | | | | | |
|  | |  | | | | | | | |
|  | | | | | | | | | |
| parakstot šo reģistrācijas pieteikumu:   * piekrīt pievienoties e-iepirkumu sistēmai un iegūt e-iepirkumu sistēmas dalībnieka statusu; * apņemas e-iepirkumu sistēmā ar sistēmā pieejamajiem rīkiem, kas atbilst elektroniskā paraksta nosacījumiem, veiktās darbības, veidotos dokumentus un slēgtos darījumus atzīt par saistošiem un parakstītiem ar dalībniekam juridiski saistošu elektronisko parakstu; * apņemas ievērot e-iepirkumu sistēmas lietošanas noteikumus, katrai e-iepirkumu sistēmas apakšsistēmai, kuru dalībnieks izmantos, piesaistīto dokumentu un tiesisko darījumu (tostarp e-katalogu apakšsistēmā spēkā esošo vispārīgo vienošanos) nosacījumus, kā arī citas e-iepirkumu sistēmas dalībniekiem izvirzītās prasības. | | | | | | | | | |
|  | | | | | | | | | |
| Piegādātāja rekvizīti un kontaktinformācija: | | | | | | | | | |
| Nodokļu maks. Nr.: | | |  | | | | | | |
|  | | |  | | | | | | |
| Juridiskā adrese: | | |  | | | | | | |
|  | | |  | | | | | | |
| e-pasts: | | |  | | | | | | |
|  | | |  | | | | | | |
| Tālruņa Nr.: | | |  | | | | | | |
|  | | |  | | | | | | |
| Banka: | | |  | | | | | | |
|  | | |  | | | | | | |
| Konta Nr.: | | |  | | | | | | |
|  | | |  | | | | | | |
| Piegādātāja kontaktpersona: | | | | | | | | | |
| Vārds, uzvārds: | | |  | | | | | | |
|  | | |  | | | | | | |
| e-pasts: | | |  | | | | | | |
|  | | |  | | | | | | |
| Tālruņa Nr.: | | |  | | | | | | |
|  | | | | | | | | | |
| Piegādātāja pārstāvis | | |  | | | |  |  | |
|  | | |  | | | |  | *(paraksts)* | |
|  |  | | | | | | | | |
|  |  | | | | | | | | |
| *Piezīme* | *dokumenta rekvizītus "paraksts" neaizpilda, ja elektroniskais dokuments ir parakstīts, izmantojot drošu elektronisko parakstu atbilstoši normatīvajos aktos noteiktajām prasībām.* | | | | | | | | |

dalībnieka pārstāvja vārds un uzvārds

dalībnieka nosaukums

aizpildāmais lauks

aizpildāmais lauks

aizpildāmais lauks

aizpildāmais lauks

aizpildāmais lauks

aizpildāmais lauks

aizpildāmais lauks

aizpildāmais lauks

aizpildāmais lauks

vārds, uzvārds

vieta

datums

**5.pielikums**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Elektronisko iepirkumu sistēmas**  **dalībnieka administratora pilnvarojums** | | | | | | | | | | | | | |
|  | | | | | | |  | | | | | | |
|  | | | | | | |  | | | | | | |
|  | | | | | | |  | | | | | | |
|  | | | | | | | | | | | | | |
|  | | | | | | | | | | | | | |
|  | | | | | | | | | | | | | |
| ko pārstāv | |  | | | | | |  | |  | | |  |
|  | |  | | | | | | |  | | | | |
|  | | | | | | | | | | | | | |
|  | | |  | | | | | | | | | | |
|  | | | | | | | | | | | | | |
| administratora statusā pilnvaro | | | | | | | | | | | | | |
|  | | | | | | | | | | | | | |
|  | | | | | | | | | | | | | |
| Administratora autentifikācijas veids e-iepirkumu sistēmā | | | | | | | | | | | | | |
|  | | | | |  | | | | | | | | |
|  | | | | |  | | | | | | | | |
| *\* Valsts informācijas sistēmas savietotājs nodrošina autentifikāciju ar trešās puses izsniegtajiem autentifikācijas līdzekļiem, piemēram, e-parakstu, kredītiestādes izsniegtu autentifikācijas līdzekli* | | | | | | | | | | | | | |
|  | | | | | | | | | | | | | |
| Administratora kontaktinformācija: | | | | | | | | | | | | | |
| e-pasts: | | | |  | | | | | | | | | |
|  | | | |  | | | | | | | | | |
| Tālruņa Nr.: | | | |  | | | | | | | | | |
|  | | | |  | | | | | | | | | |
| Parakstot šo dokumentu e-iepirkumu sistēmas dalībnieks un tā pilnvarotais administrators:   * apliecina, ka ir iepazinies un apņemas ievērot e-iepirkumu sistēmas lietošanas noteikumus, katrai e-iepirkumu sistēmas apakšsistēmai, kuru dalībnieks izmantos, piesaistīto dokumentu un tiesisko darījumu (tostarp e-katalogu apakšsistēmā spēkā esošo vispārīgo vienošanos) nosacījumus, kā arī citas e-iepirkumu sistēmas dalībniekiem izvirzītās prasības; * piekrīt personas datu apstrādei e-iepirkumu sistēmas ietvaros, kuras mērķis ir nodrošināt autentifikāciju sistēmā un e-iepirkumu sistēmas lietotāju kontaktinformāciju; * apņemas nodrošināt, ka pilnvarotais administrators un tā izveidotie e-iepirkumu sistēmas lietotāji rakstveidā apliecinās, ka saglabās un nelikumīgi neizpaudīs personas datus. | | | | | | | | | | | | | |
|  | | | | | | | | | | | | | |
| Dalībnieka pārstāvis | | | | | |  | | | | |  |  | |
|  | | | | | |  | | | | | | *(paraksts)* | |
|  | | | | | | | | | | | | | |
| Pilnvarotais administrators | | | | | |  | | | | | |  | |
|  | | | | | |  | | | | | | *(paraksts)* | |
|  |  | | | | | | | | | | | | |
|  |  | | | | | | | | | | | | |
| *Piezīme* | *dokumenta rekvizītus "paraksts" neaizpilda, ja elektroniskais dokuments ir parakstīts, izmantojot drošu elektronisko parakstu atbilstoši normatīvajos aktos noteiktajām prasībām.* | | | | | | | | | | | | |

dalībnieka pārstāvja vārds un uzvārds

dalībnieka nosaukums

administratora personas kods

administratora e-pasts

administratora tālruņa Nr.

vārds, uzvārds

vieta

datums

administratora vārds un uzvārds

vārds, uzvārds

norādīt citu pārstāvības pamatu vai ieņemamo amatu

**LĪDZĒJU REKVIZĪTI UN PARAKSTI**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | | | | | | |  |  |  |
| **Valsts reģionālās attīstības aģentūra**  Reģ. Nr.90001733697  Elizabetes iela 19, Rīga, LV-1010  e-pasts: [pasts@vraa.gov.lv](mailto:pasts@vraa.gov.lv)  Valsts kase, TRELLV22  LV36TREL2580627045000 | | | | | | | z.v. | |  |
|  |  | | | |  |  |  |  |  |
| kuru pārstāv |  | | | |  |  |  |  |  |
|  | (pārstāvības tiesiskais pamats) | | | |  | (vārds, uzvārds) |  | (paraksts) |  |
|  |  | | | |  |  |  |  |  |
|  |  | | | |  |  |  |  |  |
| **Piegādātājs**  Reģ. Nr.  Adrese:  e-pasts:  Banka:  Konta Nr. | | | | | | | z.v. | |  |
|  | | | | | | |  | |  |
| kuru pārstāv |  | valdes loceklis |  | prokūrists |  |  |  |  |  |
|  | pilnvarotā pers. |  | valdes priekšs. |  |  |  |  |  |
|  | (pārstāvības tiesiskais pamats) | | | |  | (vārds, uzvārds) |  | (paraksts) |  |
|  |  | | | |  |  |  |  |  |